title: Tavastia Lakeland

text: Matkailukonsepti Tavastia Lakeland kattaa karkeasti ottaen Hämeenlinna-Valkeakoski-Tampere-Orivesi -akselin ja Päijänteen välisen järvialueen. Alue on osa sitä Järvi-Suomea, jonka perusteella Suomea markkinoidaan ulkomailla tuhansien järvien maana, jonka keskeinen osa on Saimaan järvialue.


title: Tavastia Lakeland

text: Tavastia Lakeland sopii myös luontomatkailun suosion nousuun. Alueella on saaririkkaita vesistöjä, Vanajavesi, Mallasvesi, Längelmävesi, Pälkänevesi, Hauhon reitti Päijänteen rantamille asti sekä osia Päijänteestä. Lisäksi alueella on kaksi kansallispuistoa, Isojärven ja Päijänteen kansallispuistot, sekä Evon ja Laipanmaan retkeilyalueet.


title: Tavastia Lakeland

text: Tavastia Lakeland -alueella on aktiivinen kylä- ja taajamaverkosto. Se sijaitsee Oriveden, Tampereen ja Hämeenlinnan kaupunkien vaikutuspiirissä ja on helposti saavutettavissa myös kansainvälisten matkailijoiden näkökulmasta.


title: Lotta (valtatie)

text: Lotta () on alueellinen tie, joka yhdistää Murmanskin ja Suomen (Suomen ja Venäjän raja). Sen pituus on 231 km.


title: Lotta (valtatie)

text: Tien rakentaminen alkoi vuonna 1961. Suomeen ja Neuvostoliittoon rakennettiin rakentamisen kylän tie, joka myöhemmin tunnettiin nimellä Verkhnetulomsky.


title: Lotta (valtatie)

text: Rajan ylittämisen jälkeen reitti jatkuu Ivaloon Kantatie 91:ksi.


title: Alessandra Torresani

text: Alessandra Torresani (oik. Alessandra Olivia Toreson, s. 29. toukokuuta 1985 Palo Alto, Kalifornia) on yhdysvaltalainen näyttelijä. Hänet tunnetaan parhaiten Zoe Graystonen roolista scifisarjassa "Caprica" ja Clairena komediasarjassa "Rillit huurussa".


title: Alessandra Torresani

text: Alessandra Olivia Toreson syntyi vuonna 1985 Kalifornian Palo Altossa. Tanssia ja laulamista opiskellut Toreson sai ensimmäisen työn The WB-kanavan juontajana yhdeksänvuotiaana. Hänellä on musta vyö taekwondossa.


title: Alessandra Torresani

text: Torresani toimi juontajana San Franciscolaisella KBWB-kanavan "Kids' WB Club" ohjelmassa. Vuonna 2004 hän esiintyi pääroolissa Disney Channelin komediaelokuvassa "Going to the Mat".


title: Alessandra Torresani

text: Torresani on vieraillus muun muassa televisiosarjoissa "Kunnian miehet", "Teho-osasto", "Veljemme on nero", "Sukuvika", "" ja "C.S.I.".


title: Alessandra Torresani

text: Torresani valittiin esittämään Zoe Graystonea "Taisteluplaneetta Galactican" sisarsarjassa "Caprica".


title: Alessandra Torresani

text: Vuonna 2013 Torresani esiintyi web-sarjassa "Husbands".


title: Secret Diary

text: Secret Diary on ranskalaisen elektronisen musiikin artistin Collegen esikoisalbumi. Albumin julkaisi Futur-levy-yhtiö 26. marraskuuta 2008. Lähde:


title: Toronton yliajo

text: Toronton yliajo oli Kanadan Torontossa tehty autoisku 23. huhtikuuta 2018. Pohjoisen Toronton North Yorkin alueella tehdyssä iskussa kuoli 10 ja loukkaantui 14 ihmistä.


title: Toronton yliajo

text: Huhtikuun 23. päivä 2018 noin puoli kahdelta iltapäivällä Ryder Systemin vuokra-autopalvelulta vuokrattu valkoinen Chevrolet Express -pakettiauto ajoi jalkakäytävälle Pohjois-Toronton North Yorkissa. Keskeistä ja vilkasliikenteistä Yonge Street -katua etelään kulkenut pakettiauto ajoi jalkakäytävällä yli kahden kilometrin matkan osuen yli kahteenkymmeneen jalankulkijaan. Toronton poliisi lähestyi pysähtynyttä pakettiautoa hetkeä myöhemmin. Pakettiauton kuljettaja Alek Minassian yritti saada poliisit ampumaan itseään väittäen olevansa aseistettu, mutta lopulta poliisikonstaapeli Ken Lam pidätti hänet ampumatta yhtäkään laukausta.


title: Toronton yliajo

text: Iskun tekijäksi epäilty Alek Minassian on Suur-Toronton alueeseen kuuluvassa Richmond Hillissä asunut 25-vuotias mies. Tekijän uskotaan lähettäneen sosiaaliseen mediaan viestejä, joissa hän kirjoitti naisvastaiseen miesliikkeeseen liittyvästä "incel"-termistä, joka tarkoittaa ”vastentahtoista selibaattia” () kokevaa miestä sekä yllytti näitä miehiä kapinaan (). Minassian mainitsi myös ihannoivansa joukkomurhaaja Elliot Rodgeria, joka syytti ongelmistaan naisia ja oli aktiivinen Redditin "incel"-subredditissä.


title: Toronton yliajo

text: Iskussa oli kymmenen kuolonuhria ja 14 loukkaantunutta. Uhreista valtaosa oli naisia. Kuolleista kaksi oli Etelä-Korean kansalaisia ja yksi Jordanian kansalainen.


title: SS Galeka

text: SS Galeka oli höyrylaiva, joka rakennettiin vuonna 1899 Harland and Wolffin telakalla Union-Castle Mail Steamship Companylle. "SS Galeka" laskettiin vesille 21. lokakuuta 1899, ja se valmistui 23. joulukuuta 1899. Myöhemmin laiva otettiin Britannian sotilasjoukkojen kuljetukseen ja sittemmin sairaalalaivaksi ensimmäiseen maailmansotaan. 28. lokakuuta 1916 "Galeka" osui merimiinaan ja upposi. Miinan oli laskenut saksalainen U-vene UC-26.


title: SS Galeka

text: Alus oli viimeinen, joka otettiin käyttöön ennen kuin varustamot Union Lines ja Castle Shipping Lines yhdistyivät vuonna 1900. "SS Galeka" toimi Etelä-Afrikan reitillä ensimmäiseen maailmansotaan saakka. Sodan puhjettua sitä käytettiin Ison-Britannian joukkojen kuljetukseen. "SS Galeka" kuljetti Australian ja Uuden-Seelannin armeijoiden joukkoja Gallipolin taisteluun. Sen jälkeen "Galeka" kunnostettiin sairaalalaivaksi, joka pystyi majoittamaan 366 haavoittunutta sotilasta.


title: SS Galeka

text: Saapuessaan 28. lokakuuta 1916 Le Havreen "SS Galeka" ajoi merimiinaan. Aluksella oli 61 Australian kuninkaallisten lääkintäjoukkojen (RAMC) upseeria ja miehistön jäsentä sekä 56 aluksen miehistön jäsentä. "SS Galeka" ei silloin kuljettanut potilaita. Laivan upotessa hukkui 19 kuninkaallisen armeijan lääkintäjoukkojen jäsentä. "SS Galeka" ajautui La Haguen rantaan.


Simón Bolívarin kansainvälinen lentoasema tarkoittaa


title: Sickan Castegren

text: Hilda Matilda Josefina "Sickan" Castegren, Sickan Amundsson (20. joulukuuta 1887 Helsinki – 8. kesäkuuta 1963 Tukholma, Ruotsi), oli suomalainen näyttelijä ja operettilaulaja, joka myöhemmin vaikutti Ruotsissa.


title: Sickan Castegren

text: Castegren aloitti teatteriuransa 1909 "Käthen" roolissa näytelmässä "Gamla Heidelberg" Helsingin Svenska Teaternissa. Hän näytteli myös elokuvissa pieniä rooleja.


title: Sickan Castegren

text: Castegrenin puoliso oli arkkitehti Erik Amundson.


title: T18 haupitsi

text: T18 oli yhdysvaltalainen telatykki. Sen kehittäminen aloitettiin syyskuussa 1941 ja siinä käytettiin M3 Stuartin alustaa. Sen etuosan oikealle puolelle kiinnitettiin 75 millimetrin haupitsi. Koska armeija ei pitänyt T18:sta, sen suunnittelu hylättiin vuonna 1942, ja T41:n suunnittelu aloitettiin.


title: T18 haupitsi

text: T18-prototyyppejä säilytettiin Aberdeenin koekentällä vuoteen 1947 asti, jolloin ne tuhottiin.


title: T18 haupitsi

text:
T18:n kehittely alkoi vuonna 1941. Se perustui M3 Stuartin -alustaan, mutta se valmistettiin lievästä teräksestä. 75 millimetrin haupitsi asennettiin T18:n etuosaan.
T18:sta valmistettiin kaksi prototyyppia, jotka lähetettiin Aberdeenin koekentille. Vaunut olivat epätyydyttäviä painonsa takia. Siihen aikaan ensimmäinen pilottimalli oli puolivälissä, mutta projekti keskeytettiin, koska armeija ei pitänyt sen painosta ja vertikaalisesta panssarista. Lopulta T41 projekti korvasi T18 projektin.


title: Birgit Sergelius

text: Birgit Lovisa Sergelius (13. maaliskuuta 1907 Helsinki – 29. tammikuuta 1979 Tukholma, Ruotsi) oli suomalainen näyttelijä, joka myöhemmin teki uran Ruotsissa.


title: Birgit Sergelius

text: Sergelius aloitti uransa Suomessa, mutta näytteli vuodesta 1930 ruotsalaisissa elokuvissa. Hän oli vuodet 1934–1941 naimisissa näyttelijä Georg Rydebergin kanssa ja 1942–1977 taiteilija Erik Öhlinin kanssa.


title: Sakarsaari

text: Sakarsaari on vulkaaninen saari Bismarckinmerellä Uudesta-Britanniasta lounaaseen. Saari on kerrostulivuori, jossa on kraatterijärvi. Saaren korkein kohta on 992 metriä.


title: Kuusiston VPK

text: Kuusiston vapaaehtoinen palokunta on vuonna 1937 perustettu, Kaarinan kaupungissa toimiva vapaaehtoinen palokunta. Kuusiston VPK:n paloasema sijaitsee Kaarinan paloaseman yhteydessä osoitteessa Kyynäräkatu 2, Kaarina.


title: Kuusiston VPK

text: Kuusiston VPK toimii Varsinais-Suomen aluepelastuslaitoksen sopimuspalokuntana ja on normaalin pelastustoiminnan ohella erikoistunut vesihuoltotehtäviin yhdessä Kaarinan VPK:n kanssa.


title: Kuusiston VPK

text: Hälytysosastoon kuuluu 22 henkilöä ja pelastustoimen tehtäviä on vuosittain noin 40-70 kpl.


title: Kuusiston VPK

text: Kuusiston VPK:n kalustoa


title: Julia Santos Solomon

text: Julia Santos Solomon (s. 1956) on dominikaanilainen taidemaalari. Hän työskentelee monipuolisesti eri taidekentillä tehden multimediateoksia, maalauksia, piirustuksia ja muotisuunnittelua.


title: Julia Santos Solomon

text: Santos Slomon syntyi Dominkaanisessa tasavallassa. Perhe muutti Yhdysvaltoihin New Yorkiin kun Santos Salomon oli kymmenenvuotias .Tosin hän oli joutunut eroamaan äidistään jo neljävuotiaana ja oli ollut isoäitinsä kasvattama. Hänen taiteelliset lahjansa huomattiin jo varhain ja hän pääsi New Yorkissa taidelukioon. Opinnot jatkuivat Rhode Islandin osaaltion taidekoulussa.


title: Julia Santos Solomon

text:
Aikuistuttuaan hän muutti takaisin Dominikaanissen tasavaltaan, missä ryhtyi veistämään itseään esittäviä lapsuusmuotokuvia ja muotokuvia esiäideistään. Hän maalasi ne väreillä jotka muistuttavat Karibian meren saarten rikkaasta maaperästä.
Itseään Santos Solomon pitää hybridinä: hän oli lapsi jonka piti toimia tulkkina vanhemmilleen ja tarkkailla ja selviytyä vieraassa ympäristössä. Tyttärensä hän haluaa tietävän mistä hänen juurensa ovat. Tämän hän haluaa kertoa taiteellaan.


title: The Sciences

text: The Sciences on yhdysvaltalaisen stoner metal-yhtye Sleepin neljäs studioalbumi, jonka julkaisi Third Man Records yllätysjulkaisuna 20. huhtikuuta 2018, noin kaksikymmentä vuotta myöhemmin edellisestä Dopesmoker -albumista.


title: The Sciences

text: Yhtye erosi vuonna 1998, mutta jäsenet palasivat lopulta yhteen vuonna 2009. He julkaisivat uuden singlen "The Clarity"n vuonna 2014. Yhtye ilmoitti vuonna 2017 nettisivullaan, että heidän uusin albuminsa on melkein valmis.


title: Olga Konstantinovna

text: Olga Konstantinovna (1851 – 1926) oli venäläinen prinsessa, josta tuli Yrjö I:n puolisona Kreikan kuningatar.


title: Olga Konstantinovna

text: Hän oli tsaari Nikolai I:n pojantytär. Vuonna 1867 hän meni naimisiin kreikan kuninkaan Yrjö I:n kanssa. Olgasta tuli suosittu kansan parissa varsinkin sen jälkeen kun kuningasparille syntyi pikku prinssi, tuleva kuningas Konstantin I. Hän harjoitti hyväntekeväisyyttä ja kehitti sairaanhoitoa etenkin sodissa haavoittuneille. Kun ensimmäinen maailmansota puhkesi, Olga oli Pietarissa, ja hänen oli vaikea palata Kreikkaan keskellä kommunistista vallankumousta. Kun hän vihdoin pääsi Ateenaan, parlamentti valitsi hänet sijaishallitsijaksi siihen asti että hänen poikansa Konstantin palasi maanpaosta.


title: Liwaa Yazji

text: Liwaa Yazji arabiaksi لواء يازجي (s. 18. kesäkuuta 1977 Moskova) on syyrialainen käsikirjoittaja, dramaturgi, ohjaaja ja runoilija.


title: Liwaa Yazji

text: Liwaa Yazjin syyrialaiset vanhemmat olivat päässeet opiskelemaan Neuvostoliittoon, missä hän syntyi. Hänen isänsä oli kuvataiteilija ja äiti gynegologi. Opintojen päätyttyä perhe palasi Syyriaan, ensin Aleppoon ja myöhemmin Damaskokseen.


title: Liwaa Yazji

text: Yazijn opiskeli Damaskoksen yliopistossa aluksi kirjallisuutta ja myöhemmin teatteritiedettä Damaskoksen ylemmässä draamataiteen oppilaitoksessa. Vuodesta 2003 alkaen hän työskenteli dramaturgina ja apulaisohjaajana teatteriproduktiossa. Damaskos oli vuonna 2008 arabialaisen kulttuurin pääkaupunki ja Yazjin työskenteli sen teatteri ja tanssiohjelmien parissa. Sen jälkeen hän pääsi työskentelemään televisiolle ja useille arabiankielisille tuotantoyhtiöille. Vuonna 2011 hän oli apulaisohjaajana elokuvalle "Windows to the Soul- A Story about Syria 2011-2010 نوافذ الروح- حكاية سوريا" " Syyriassa vallankumous muuttui sisällissodaksi ja Yazji alkoi tehdä ensimmäistä dokumenttielokuvaansa "Haunted" vuonna 2012. Se käsittelee Syyrian arabikevään tragedioita.


title: Liwaa Yazji

text: "Haunted" sai ensi-iltansa vuonna 2014. Sen jälkeen Yazji muutti Libanoniin. Saksaan, Berliiniin hän muutti vuonna 2016. Vuodesta 2012 hän on kuulunut Ettijahat-Independent Culture ryhmään, joka tekee hyväntekeväisyystyötä.


title: Mary Dohey

text: Mary Imelda Dohey (22. syyskuuta 1933 – 12. kesäkuuta 2017) oli kanadalainen lentoemäntä. Hän sai Cross of Valour -urhoollisuusmitalin toiminnastaan Air Canadan DC-8-koneessa, joka kaapattiin 12. marraskuuta 1971. Hän oli kolmas Cross of Valourin saaja ja ensimmäinen, joka vastaanotti palkinnon itse, sillä kaksi aiemmin myönnettyä palkintoa olivat molemmat postuumeja.


title: Mary Dohey

text: Dynamiitilla ja haulikolla aseistautunut Paul Cini kaappasi DC-8-koneen, jossa Dohey oli lentoemäntänä, ja otti hänet panttivangiksi. Aiemmin psykiatrisena sairaanhoitajana työskennellyt Dohey rauhoitteli häntä, piti häntä kädestä ja jutteli hänen kanssaan. Cini pakotti koneen laskeutumaan Great Fallsiin, jossa hän halusi, että kone tankataan Irlantiin lentämistä varten. Cini sai 50 000 dollaria lunnaita, ja kone lähti lentoon. Dohey suostutteli Cinin päästämään osan matkustajista ja miehistöstä pois, ja kone laskeutuikin tunnin kuluttua uudelleen Great Fallsiin. Myös Dohey olisi halutessaan päässyt vapaaksi, mutta hän päätti jäädä muun miehistön avuksi rauhoittelemaan Ciniä. Pian koneen lähdettyä jälleen lentoon miehistö sai taltutettua Cinin.


title: Mary Dohey

text: Mary Doheyn katsottiin toiminnallaan pelastaneen 200 ihmisen hengen. Hänelle myönnettiin joulukuussa 1975 urheudesta Cross of Valour -mitali. Samalla lennon purseri John Joseph Arpin sai Star of Courage -mitalin ja kapteeni Vernon Ehman Medal of Bravery -mitalin. Dohey jatkoi kaappauksen jälkeen uraansa lentoemäntänä, vaikka kärsikin painajaisista ja peloista. Hän kuoli 83-vuotiaana 12. kesäkuuta 2017.


title: Ukonhattukimalainen

text: Ukonhattukimalainen ("Bombus consobrinus") on kimalaisiin kuuluva mesipistiäislaji. Suomessa se on hyvin harvinainen ja luokiteltu erittäin uhanalaiseksi.


title: Ukonhattukimalainen

text: Ukonhattukimalainen on kookas kimalaislaji, joka muistuttaa väritykseltään etenkin kartano- ja korpikimalaista. Ruumiin pituus on kuningattarella 20–23 mm, työläisillä ja kuhnureilla 12–17 mm. Ruumis on musta, mutta keskiruumis ja takaruumiin tyviosa ovat ruskeanoranssit ja takaruumiin kärki valkoinen. Kuningattaret ja työläiset ovat väritykseltään samanlaiset. Pää ja suuosat ovat pitemmät kuin kartano- ja korpikimalaisella: posken pituus on yli kaksi kertaa suuosien leveys.


title: Ukonhattukimalainen

text: Ukonhattukimalainen on taigalaji, jota tavataan Pohjois- ja Itä-Euroopasta Siperian poikki Kiinan pohjoisosiin, Koreaan ja Japaniin saakka. Suomessa sen levinneisyys rajoittuu täysin Pohjois-Karjalan ukonhattulehtoihin.


title: Ukonhattukimalainen

text: Ukonhattukimalainen on Pohjois-Euroopan ainoa yhteen ravintokasviin erikoistunut kimalaislaji. Suomessa sen pääasiallinen ravintokasvi on lehtoukonhattu ("Aconitum lycoctonum"), jota tavataan vain parillakymmenellä paikalla Pohjois-Karjalassa Kiteen ja Tohmajärven kuntien alueella. Erittäin pitkäkielinen ukonhattukimalainen on yhdessä tarhakimalaisen kanssa ainoa lehtoukonhatun pölyttämiseen kykenevä hyönteinen.


title: Ukonhattukimalainen

text: Talvehtinut kuningatar lähtee liikkeelle vasta kesäkuussa, kun ukonhattujen kukinta alkaa. Vaikka laji onkin erikoistunut ukonhattuihin, kuningatar käy myös muiden kasvien kukilla. Yhdyskunnan pesä on maassa, yleensä vanhassa myyränpesässä. Yhdyskunnassa on 50–70 yksilöä. Muista kimalaisista poiketen ukonhattukimalaisyhdyskunta saattaa tuottaa kuningattaria jopa saman määrän kuin pesässä on työlaisiä, kun muilla lajeilla työläisiä syntyy selvästi enemmän.


title: Ukonhattukimalainen

text: Suomen uhanalaisarvioinnissa 2010 ukonhattukimalainen on luokiteltu erittäin uhanalaiseksi (EN). Vaikka Suomen kaikki ukonhattulehdot onkin rauhoitettu, kimalaisen ravintokasvia uhkaa niiden umpeenkasvu. Kimalaista itseään myös samasta ravintokasvista kilpailevan tarhakimalaisen yleistyminen. Ruotsissa ja Norjassa laji on luokiteltu elinvoimaiseksi.


title: Constanza (kuningatar)

text: Constanza (1154–1198) oli Sisilian kuningatar ja Henrik VI:n puolisona Pyhän saksalais-roomalaisen keisarikunnan keisarinna. Hänen avioliittonsa Henrikin kanssa antoi Saksalle syyn vaatia Sisilian kruunua itselleen. Hänen poliittinen taitonsa auttoi hänen poikaansa Fredrik II:ta nousemaan keisariksi.


title: Constanza

text: Constanza voi tarkoittaa


title: Suojasää (televisiosarja)

text: Suojasää (Оттепель, Óttepel) on Valeri Todorovskin ohjaama venäläinen televisiosarja vuodelta 2013. Kuvitteellinen 12-osainen sarja kertoo Moskovan elokuvastudioiden ihmisistä Neuvostoliitossa 1960-luvun alun liberaalin, suojasääksi kutsutun Nikita Hruštševin valtakauden aikana. Sarja on ollut Venäjällä yksi 2010-luvun menestyneimmistä televisiosarjoista. Sitä on kutsuttu Venäjän vastineeksi yhdysvaltalaiselle "Mad Men" -sarjalle. Ohjaaja Todorovski onkin sanonut saaneensa idean sarjaan tavattuaan tuon sarjan luojan Matthew Weinerin, jonka isä työskenteli 1960-luvulla mainostoimistossa. Todorovskin isä puolestaan oli tuolloin työssä Mosfilmissä.


title: Suojasää (televisiosarja)

text: Todorovskin ohella sarjan käsikirjoittajina ovat toimineet Dmitri Konstantinov ja Aljona Zvantsova.


title: Suojasää (televisiosarja)

text: Eletään vuotta 1961. Elokuvaaja Viktor ”Vitja” Hrustaljovia epäillään ystävänsä, käsikirjoittaja Kostja Paršinin kuolemasta, jonka hän tietää itsemurhaksi koska Kostja ei saanut mitään tekstejään tuotantoon. Viranomaiset yrittävät kaikin keinoin osoittaa Viktorin syylliseksi kesken komediaelokuvan kuvausten, joita ohjaa kuuluisa Krivitski. Seuraavaksi Vitja haaveilee pääsevänsä kuvaamaan kuolleen ystävänsä jälkeensä jättämän loistavan draamakäsikirjoituksen tämän tahdon mukaisesti. Nuori ohjaaja Jegor haluaa sovittaa käsikirjoituksen, ja Viktor saa suhteillaan hoidettua Jegorin Krivitskin sijaiseksi, kun tämä loukkaantuu humalassa ja joutuu sairauslomalle. Kokemattoman Jegorin ohjaamassa kolhoosimusikaalissa näyttelevät myös Vitjan ex-vaimo ja hänen uusi ihastuksensa, nuori Mariana.


title: Anna Šabatová

text: Anna Šabatová (s. 23. kesäkuuta 1951 Brno, Tšekkoslovakia) on tšekkiläinen poliitikko, ihmisoikeusaktivisti ja virkamies. Hän oli Tšekkoslovakian aikan aktiivinen maan kansalaisliikkeessä ja oli allekirjoittamassa niin sanottua Peruskirja 77:ää ja perustamassa epäoikeudenmukaisesti syytettyjen puolustusjärjestöä. Tšekkoslovakian hajottua Šabatová on toiminut virkamiehenä Tšekin hallinnossa, ja vuonna 2014 hänet valittiin maan oikeusasiamieheksi.


title: Anna Šabatová

text: Anna Šabatová syntyi Brnossa 1951. Hänen isänsä oli vasemmistopoliitikko Jaroslav Šabata. Anna opiskeli Brnon yliopistossa filosofiaa.


title: Anna Šabatová

text: Šabatová pidätettiin isänsä ja veljensä kanssa ennen vuoden 1971 vaaleja, kun he jakoivat hallituksen vastaisia kirjasia. Šabatová sai kolmen vuoden tuomion kumouksellisesta toiminnasta, mutta tuomio muutettiin ehdolliseksi joulukuussa 1973.


title: Anna Šabatová

text: Šabatová oli mukana vuosina 1977–1979 vasemmistopuolueiden toiminnassa Länsi-Berliinissä. Hän toimitti sinne meniä tšekkiläisiä "samizdat"-julkaisija ja toi ulkomaalaisia kirjoituksia Tšekkoslovakiaan. Šabatová oli vuonna 1977 allekirjoittanut niin sanotun Peruskirja 77:n ja oli sen jälkeen aktiviisesti mukana sen pohjalle nousseessa kansalaisliikkeessä. Peruskirja 77 allekirjoittivat myös muun muassa Šabatován isä Jaroslav Šabata ja puoliso Petr Uhl.


title: Anna Šabatová

text: Šabatová oli vuonna 1978 perustamassa epäoikeudenmukaisesti syytettyjen puolustusjärjestöä (VONS). Vuodesta 1979 vuoteen 1984 hän julkaisi miehensä vankila-ajan aikana uutiskirjettä Peruskirja 77:stä. Šabatovásta tuli Tšekkoslovakian ihmisoikeusliikkeen keskeisimpiä edustajia. Hänen asunnossaan järjestettiin useita toisinajattelijoiden tapaamisia, ja hän oli useasti myös salaisen poliisin etsintöjen kohteena.


title: Anna Šabatová

text: Šabatová oli vuonna 1987 mukana perustamassa puolalais-tšekkoslavikalaista solidaarisuusliikettä ja vuonna 1988 Petr Pospíchalin ja Petr Uhlin kanssa Itä-Euroopan informaatiotoimistoa, jonka tarkoituksena oli yhdistää Keski-Euroopan itäosien oppositioliikkeitä ja informoida ulkomaalaista mediaa.


title: Anna Šabatová

text: Šabatová toimi marraskuussa 1989 samettivallankumouksen viestintätoimistossa. Hän jatkoi seuraavaana vuonna opintojaan Kaarlen yliopistossa ja sai vuonna 1996 tutkinnon tšekin filologiasta.


title: Anna Šabatová

text: Tšekin työministeriön konsulttina Šabatová toimi vuosina 1990–2002. Hän keskittyi erityisesti yhteiskunnallisiin asioihin. Šabatová oli kuuden vuoden ajan apulaisoikeusasiamies, ja vuonna 2014 hänet valittiin uudeksi oikeusasiamieheksi.


title: Briljanttikäsi

text: Briljanttikäsi ("Brilliantovaya ruka") on Leonid Gaidain ohjaama neuvostoliittolainen komediaelokuva vuodelta 1969. Sen pääosaa esittää Neuvostoliiton kuuluisin koomikko ja klovni Juri Nikulin, ja muissa rooleissa näyttelevät muiden muassa Nina Grebeškova, Nonna Mordjukova, Svetlana Svetlitšnaja, Anatoli Papanov ja Andrei Mironov.


title: Briljanttikäsi

text: Virkamies Semjon Semjonovitš (Nikulin) on lähdössä Mustanmeren risteilylle Sotšista Istanbuliin ilman perhettään, joka saattaa tämän laiturille. Laivassa Semjon tutustuu toiseen mieheen, kiiltäväpukuiseen ja liukasliikkeiseen Gešaan, muttei tiedä että tämä on matkalla rikollisin aikein. Perillä turkkilaisroistot erehtyvät henkilöstä ja luulevat Semjonia sovituksi jalokivien salakuljettajaksi, vaikka oikea henkilö olisi Geša. He paketoivat Semjonin käsikipsiin timantteja ja kolikoita, ja tästä tietämätön Semjon joutuu Neuvostoliittoon palattuaan ajojahdin kohteeksi ja tutustumaan kommunistiyhteiskunnan rikollisiin piireihin.


title: Briljanttikäsi

text: Elokuvan alun Istanbul-kohtaukset kuvattiin Neuvostoliittoon kuuluneen Azerbaidžanin pääkaupungissa Bakussa. Elokuvan yleisilme on aurinkoisen värikäs. Elokuvassa käytetään monia mykkäelokuvan keinoja, kuten nopeutettua kuvaa. Toisaalta elokuvan näppärästä dialogista on jäänyt elämään monia sanontoja venäjän kieleen. Myös elokuvassa esitettävistä lauluista on tullut suosittuja.


title: Briljanttikäsi

text: "Briljanttikädessä" on monia uskaliaita jaksoja ja viittauksia, jotka koettelivat neuvostoyhteiskunnan sopivaisuuden rajoja: salakuljetuksen lisäksi siinä puhutaan muun muassa prostituutiosta ja muusta rikollisuudesta, ja elokuvan lopussa nähdään jopa striptease-esitys.


title: Briljanttikäsi

text: Neuvostoliiton suojasään viimeisinä vuosina tehdystä "Briljanttikädestä" on tullut Venäjällä suosittu kulttielokuva, ja sitä arvostetaan komediana myös kansainvälisesti. Tuoreeltaan se sai Neuvostoliiton teattereissa lähes 77 miljoonaa katsojaa.


title: Maria Teresa (Napoli)

text: Maria Teresa (6. kesäkuuta 1772–13. huhtikuuta 1807) oli Habsburg-sukuun kuuluva Sisilian ja Napolin prinsessa, josta tuli serkkunsa Frans I:n puolisona Pyhän saksalais-roomalaisen keisarikunnan keisarinna (1792–1806) ja sen jälkeen Itävallan keisarinna.


title: Maria Teresa (Napoli)

text: Maria Teresa oli Molempain Sisilian kuninkaan Ferdinand I:n ja Itävallan arkkiherttuatar Maria Karoliina tytär. Hänen ja Ferdinadin sukulaisuussuhteet olivat Habsburgienkin mittakaavassa läheiset - he olivat serkkuja sekä isän että äidin puolelta. He saivat kaksitoista lasta, mutta vain seitsemän saavutti aikuisiän.Aikalaiset ovat kuvanneet Maria Teresaa eloisaksi ja energiseksi. Avioliitto oli tasapainoinen, puolisoita yhdisti rakkaus musiikkiin. Maria Teresa kuoli vain 35-vuotiaana keskenmenon aiheuttamiin komplikaatioihin.


title: Juri Nikulin

text: Juri Vladimirovitš Nikulin (18. joulukuuta 1921 Demidov, Smolensk –21. elokuuta 1997) oli neuvostoliittolainen koomikko, miimikko, klovni, sirkuksenjohtaja ja näyttelijä. Hän oli yksi arvostetuimmista Moskovan valtionsirkuksen esiintyjistä. Uransa aikana hän sai miltei kaikki mahdolliset venäläiset ansiomitalit ja kunniamaininnat, muun muassa Neuvostoliiton kansantaiteilijan arvonimen. Hän näytteli myös monissa neuvostoelokuvissa, kuten Leonid Gaidain komedioissa "Morsiamen ryöstö kaukasialaisittain" (1967), "Briljanttikäsi" (1969) ja "12 tuolia" (1971).


title: Sun Yafang

text: Sun Yafang (s. 1955) on kiinalainen yritysjohtaja. Hän oli maailman suurimpiin matkapuhelinvalmistajiin lukeutuvan Huawei Technologiesin holdingyhtiömuotoisen emoyhtiön (Huawei Investment & Holding Co., Ltd) hallituksen puheenjohtajana vuosina 1999–2018; jatkaa tämän jälkeen hallituksen jäsenenä.


title: Sun Yafang

text:
Yhdysvaltalainen talousjulkaisu Forbes luokitteli Sunin vuoden 2014 maailman vaikutusvaltaisimpien naisten listallaan sijalle 81. Talousjulkaisu Fortune luokitteli hänet vuonna 2017 yhä maailman talouselämän kansainvälisten (ei-yhdysvaltalaisten) naisvaikuttajien 7. sijalle. Hän osallistui esimerkiksi Kiinan presedentti Xi Jinpingin mukana maailman talousvaikuttajien Davosin huippukokoukseen. Huawein liikevaihto oli noullut edellisvuonna 2016 jopa 32 prosenttia 78,5 miljardiin dollariin.
Sun suoritti vuonna 1982 alemman korkeakoulututkinnon Chengdun sähkötieteiden ja tekniikan yliopistossa. Hän työskenteli ensin teknikkona Xin Fei tv-tehtaassa. Vuonna 1985 hän siirtyi insinööriksi Pekingin viestintätekniikan tutkimusinstituuttiin. Huawein palvelukseen hän tuli markkinointi- ja myyntiosaston insinööriksi vuonna 1989. Tämän jäälkeen seurasivat erilaiset johtotehtävät. Hän on leski, yksi lapsi.


title: Sun Yafang

text: Vuonna 2011 The Washington Timesissä julkaistun artikkelin mukaan Sun olisi työskennellyt ennen Huaweille siirtymistään Kiinan valtionturvallisuuden ministeriön palveluksessa. Lähteenään lehti käytti Yhdysvaltain keskustiedustelupalvelu CIA:n julkaisemaa raporttia. Lisäksi Huawei olisi sidoksissa Kiinan valtion vakoiluviranomaisiin. Yhtiön kerrottiin saaneen noin 228 miljoonaa dollaria Kiinan valtion tutkimus- ja tuotekehittelyrahoitusta edeltävän kolmen vuoden aikana. Vuonna 2012 The Washington Post kuitenkin kertoi, että Huawein yhdysvaltalaisen kilpailijan Ciscon työntekijä, oli ollut laatimassa Huaweitä kritisoinutta raporttia. Huhtikuussa 2018 uutisoitiin, että Yhdysvaltain NSA oli tarkkaillut Huawein johdon, mukaanluettuna Sun Yafangin viestintää vuodesta 2009 lähtien. Tieto pohjautui Der Spiegel -lehdelle vuodettuihin asiakirjoihin. Huawein tuotteet koettiin uhkana Yhdysvalloille; toisaalta Yhdysvaltain turvallisuusviranomaiset samalla halusivat selvittää, miten he pääsisivät tunkeutumaan Huawein valmistamiin laitteisiin kuten reitittimiin ja tukiasemiin (ja näin vakoilemaan tehokkaammin). Useat yhdysvaltalaiset konservatiivisenaattorit myös kampanjoivat Huawein toimiinan laajenemisen estämiseksi.


title: Anu Avaskari

text: Anu Avaskari on inarinsaamelainen poliitikko. Avaskari on pitkäaikainen Inarin kunnanvaltuuston puheenjohtaja, saamelaiskäräjien jäsen ja inarinsaamelaisten Anarash-yhdistyksen puheenjohtaja. Koulutukseltaan Avaskari on sosionomi (AMK) ja on työskennellyt päihdetyöntekijänä. Avaskari on ollut Inarin kunnanvaltuustossa ensin Keskustan ja nyt Kokoomuksen kunnanvaltuutettuna. Maaliskuussa 2018 Avaskari sai rajavartiolaitoksen ansiomitalin.


title: Siks ku mä halusin

text: Siks ku mä halusin on Maija Vilkkumaan kappale, joka julkaistiin 27. huhtikuuta 2018. Se nousi Suomen virallisen radiosoittolistan sijalle 14.


title: Rauni Äärelä-Vihriälä

text: Rauni Äärelä-Vihriälä (s. 1982) on sodankyläläinen luokanopettaja ja saamen kielen opettaja. Äärelä-Vihriälä on toiminut saamelaisyhdistystoiminnassa Rovaniemellä ja Vuotsossa ja oli saamelaiskäräjien Sodankylän edustajana kaksi käräjäkautta. Hän ollut mukana perustamassa pohjoissaamenkielistä kielipesää Rovaniemelle ja Sodankylän kirkonkylään. Äärelän väitöskirja tarkasteli saamenkielisen kielipesän toiminnan toteuttamista saamelaisessa varhaiskasvatuksessa.


title: Shari Arison

text: Shari Arison (s. , New York, Yhdysvallat) on yhdysvaltalais-israelilainen yritysjohtaja, hyväntekijä ja miljardööriperijätär. Hänen edesmennyt isänsä oli liikemies Ted Arison (1924–1999), joka perusti risteilylaivayhtiö Carnival Corporationin ja jätti tyttärelleen huomattavan omaisuuden. Maaliskuussa 2018 yhdysvaltalainen talousjulkaisu Forbes arvioi Shari Arisonin varallisuudeksi 5,5 miljardia dollaria. Hän oli tuolloin Israilin rikkain nainen ja kolmanneksi rikkain henkilö.


title: Shari Arison

text: Arsion on investoinut perimiänsä sijoituksia huomattavassa määrin uudelleen. Hän hallitsee omistuksiaan erityisesti holdingyhtiö Arison Investmentsin välityksellä, jonka hän siirsi hallintaansa myymällä vuonna 2005 Eurocom-tietoliikenneyhtiön omistuksiaan ja ostamalla veljensä Micky Arisonin, äitipuolensa ja Hapoalin-pankin johtajan osuudet holdingyhtiöstä. Vuoden 2018 alussa hänen varallkisuutensa pääosa muodostui kolmen julkisesti noteeratun yhtiöiden omistusosuuksista: 5 prosentin osuus risteilyoperaattori Carnival Cruisesista, 20 prosentin osuus Tel Avivista käsin toimivasta israelilaisesta Bank Hapoalimista ja lähes puolet israililaisesta rakennusyhtiöstä Shikun & Binui. Hän on sijoittanut myös rakennushankkeisiin, mukaan luettuna suolanpoistolaitos ja aurinkovoimalaitos. Hän esitteli vuonna 2008 luxemburgilaisen teollisuus- ja vesilaitosten vuotojen ja siirtohävikin vähentämiseen erikoistuneen Miya -sijoitusyhtiön ja laajentanut yli 120 miljoonan dollarin kansainvälisin yritysostoin tämän osa-alueen omistuksiaan.


title: Shari Arison

text: Arisonin vanhemmat erosivat hänen lapsuudessaan vuonna 1966. Hän vietti nuoruudessaan aikaansa sekä äitinsä luonna Iraelissa että isänsä luona Yhdysvalloissa. Koulun jälkeen, hän muutti Israeliin ja suoritti asevelvollisuutensa Israelin puolustusvoimissa. Sitten hän opiskeli muutaman lukukauden Miamissa sijaitsevassa Dade Community Collegessa, ja palasi koulupudokkaana Israeliin vuonna 1991. Hän perusti isänsä kanssa isän nimeä kantavan hyväntekeväisyyssäätiön (Ted Arison Family Foundation) vuonna 1981 ja on toiminut sen johdossa (1987–). Hänen isänsä kuoltua 1999, hän peri 35 prosenttia isänsä varallisuudesta.


title: Shari Arison

text: Hän on eronnut kolmesti, ja hänellä on neljä lasta.


title: Shari Arison

text: Hän on julkaissut kirjan "Birth – When the Spiritual and the Material Come Together" (2009; kirjan ISBN 978-1-60747-725-9; useita muitakin formaatteja).


title: Heidi Eriksen

text: Heidi Eriksen on Utsjoen kunnanlääkäri. Hän on toiminut Utsjoen kunnan vastaavana lääkärinä ja oli vuonna 2016 kunnan ainoa saamenkielinen lääkäri.


title: Heidi Eriksen

text: Eriksenin tutkimuskohteena ovat biokemiaa käsittelevän väitöskirjan (2010) jälkeen olleet saamelaisten ja muiden alkuperäiskansojen sairaudet ja hyvinvointi.


title: Heidi Eriksen

text: Eriksen oli Saamelaiskäräjien jäsen 2008–2011. Hän on ollut Saamelaiskäräjien sosiaali- ja terveyslautakunnan jäsen 2008–2011, 2012–2015 ja 2016–2019.


title: Maria Sofia Aikio

text: Maria Sofia Aikio on saamelainen yhdistysaktiivi. Hän on toiminut saamelaisten keskusjärjestön puheenjohtajana, saamelaiskäräjien jäsenenä sekä maailman alkuperäiskansojen neuvostossa. Aikio on nostanut esille omalla kielellä saatavien palvelujen tärkeyden. Aikio on myös pitänyt oleellisena kysymyksenä saamelaisten oikeutta päättää saamelaisalueen valtionmaiden hallinnasta.


title: Claire Falkenstein

text: Claire Falkenstein (1908 Coos Bay, Oregon, Yhdysvallat – 1997 Venice, Kalifornia, Yhdysvallat) oli yhdysvaltalainen kuvanveistäjä. Hän muutti vuonna 1920 perheineen Berkeleyhyn, Kaliforniaan, ja sai vuonna 1930 taiteiden kandidaatin arvon Kalifornian yliopistosta, Berkeleysta, jossa oli opiskellut taidetta, antropologiaa ja filosofiaa. Opiskeluaikoinaan vuonna 1930 Falkenstein järjesti ensimmäisen oman näyttelynsä East-West Galleryssa, San Franciscossa. Ainoan muodollisen opetuksensa kuvanveistossa Falkenstein sai vuonna 1933 Mills Collegessa, Oaklandissa, johon hänet oli kutsuttu opiskelemaan Alexander Archipenkon johdolla.


title: Claire Falkenstein

text: Falkensteinin merkittävä puuveistosten kokoelma "The Set Structures" (1941–44) johti hänen ensimmäiseen omaan näyttelyynsä New Yorkissa. Se järjestetiin Bonestall-galleriassa vuonna 1944. 1950–60-luvuilla Falkenstein työskenteli Euroopassa, jossa häneltä valmistui lukuisia merkittäviä tilaustöitä. Ollessaan Pariisissa hän teki yhteistyötä Jean Arpin sekä Alberto Giacomettin kanssa ja liittyi taiteilijaryhmään, johon kuuluivat myös yhdysvaltalaiset abstraktin ekspressionismin edustajat Sam Francis ja Paul Jenkins.


title: Anna Morottaja

text: Anna Morottaja (s. 1969) on inarinsaamen opettaja ja muusikko. Morottaja on tullut tunnetuksi inarinsaamelaissen livđe-musiikkiperinteen elvyttäjänä. Livde on inarinsaamelaista laulumusiikkia, jonka perinne ehti katketa kunnes tutkija Marko Jouste 2000-luvulla löysi Ylen arkistoista 1960-luvulla tehtyjä nauhoituksia siitä. Morottaja oli saamelaiskäräjien jäsen kaudella 2011-2015 ja on saamen kielten lautakunnan jäsen. Morottaja toimi saamelaiskäräjien kielineuvoston puheenjohtajana.


title: Lucille Teasdale-Corti

text: Lucille Teasdale-Corti (o.s. "Teasdale"; 30. tammikuuta 1929 Montreal, Québec, Kanada – 1. elokuuta 1996 Lombardia, Italia) oli kanadalainen humanitaristi ja yksi maansa ensimmäisistä naispuolisista kirurgeista. Hän matkusti Guluun, Ugandaan, harjoittamaan lääketiedettä ja auttamaan tarpeessa eläviä. Elämänsä aikana Teasdale-Corti sai työstään useita kansainvälisiä tunnustuksia. Hänet muun muassa nimitettiin Québecin kansallisen ritarikunnan suurupseeriksi ja Kanadan ritarikunnan jäseneksi.


title: Lucille Teasdale-Corti

text: Teasdale syntyi Montrealissa paikallisen teurastajan tyttärenä. Hän varttui työväenluokkaisen roomalaiskatolisen perheen seitsemästä lapsesta neljäntenä. Hän oli lapsista ainoa lukiosta valmistunut. Hän sai inspiraatiota kiinalaisia orpoja avustaneilta nunnilta ja julisti jo 12-vuotiaana isälleen aikovansa lääkärin ominaisuudessa auttaa vähäosaisia lapsia.


title: Lucille Teasdale-Corti

text: Teasdale sai vuonna 1950 stipendin, jonka turvin hän pääsi opiskelemaan lääketiedettä Montrealin yliopiston lääketieteelliseen tiedekuntaan. Hän valmistui "cum laude" -arvosanoin vuonna 1955. Hän teki harjoittelunsa montrealilaisessa lastensairaalassa, lähti syyskuussa 1960 Ranskaan ja erikoistui Marseillessa lastenkirurgiaan.


title: Lucille Teasdale-Corti

text: Montrealissa suorittamansa harjoittelun aikana Teasdale tutustui Piero Cortiin, jonka kehotuksesta hän lähti Ugandaan pienelle klinikalle sen ensimmäisenä ja ainoana kirurgina. Aluksi tarkoituksena oli viettää Afrikassa vain kuukausi tai pari. Teasdale lähtikin takaisin Marseilleen, mutta palasi pian takaisin Ugandaan ja jatkoi siellä työtään. Teasdale ja Corti menivät naimisiin joulukuussa 1961 pienessä kappelissa, ja heidän tyttärensä Dominique syntyi seuraavana vuonna.


title: Lucille Teasdale-Corti

text: Lopulta Teasdale ja Corti palvelivat laajalle levittäytynyttä yli 200 000 ihmisen populaatiota, jonka keskuudessa esiintyi tuberkuloosin, malarian ja myöhemmin AIDS:in kaltaisia sairauksia. Alun perin he toimivat oloissa, joissa vedensaanti oli riittämätöntä, puhelimia ei ollut eivätkä edes lääkkeet ja sähkö olleet taattuja. Teasdale-Corti toimi kirurgina sittemmin myös sodan oloissa.


title: Lucille Teasdale-Corti

text: Toistuvan sairastelun jälkeen vuonna 1985 Teasdale-Corti sai kuulla olevansa HIV-positiivinen. Hän uskoi saaneensa tartunnan suorittaessaan leikkauksia infektoituneille sotilaille. Teasdale-Corti teki silti kaikkiaan yli 13 000 operaatiota ja jatkoi työskentelyä jopa terveydentilansa heikentyessä. Hän kuoli 11 vuotta HIV-infektiostaan kuulemisensa jälkeen. Kahdeksan vuotta myöhemmin hänen leskensä menehtyi haimasyöpään; pariskunta lepää vierekkäisissä haudoissa.


title: Lucille Teasdale-Corti

text: Vuonna 1995 Lucille ja hänen miehensä perustivat "Lucille Teasdale ja Piero Corti -seuran" Milanoon ja Montrealiin, jotta sairaalan toiminnan jatkuminen varmistuisi. Lääkäriksi myös kouluttautunut tytär jatkoi järjestön johtamista Milanossa. Nykyään pariskunnan sairaala (St. Mary's-Lacor) tarjoaa ensimmäisen luokan lääketieteellistä hoitoa Ugandassa ja on merkittävä osaamisen näyte maanosankin tasolla. Ugandalaisia työntekijöitä on yli 500, ja sairaalassa hoidetaan vuosittain yli 300 000 potilasta, joista puolet on alle kuusivuotiaita lapsia.


title: Lucille Teasdale-Corti

text: Teasdale-Corti sai useita tunnustuksia sekä elämänsä aikana että postuumisti. Sen lisäksi, että Kanadan ritarikunta ja Québecin kansallinen ritarikunta ovat huomioineet Teasdale-Cortin, sai hän myös muun muassa Montrealin yliopiston kunniatohtorin arvon (1996), Canadian Medical Hall of Famen jäsenyyden (2001), Italian siviiliansioiden kultamitalin (2004) ja Rotaryn tunnustuksia.


title: Frode Sander Øien

text: Samuel Bjørk, oik. Frode Sander Øien (s. 1969) on norjalainen kirjailija, laulaja ja lauluntekijä.


title: Frode Sander Øien

text: Sander Øien asuu ja työskentelee Trondheimissa. Hän on kirjoittanut näytelmiä teatterille ja kuunnelmia Norjan yleisradiolle (NRK). Hän laulaa yhtyeessä I Love Wynona ja kirjoittaa sille laulutekstejä. Hänen esikoisteksensa "Fantastiske Pepsi Love" ilmestyi 2001. "Minä matkustan yksin" on hänen ensimmäinen trillerinsä. Sarjan kolmas kirja Holger Munchistä ja Mia Krügeristä ilmestyy norjaksi syyskuussa 2018.


title: Baijerin Isabella

text: Baijerin Isabella (myös Élisabeth de Bavière, Isabeau de Bavière, 1371–1435) oli Kaarle VI:n puolisona Ranskan kuningatar, joka toimi käytännössä maansa hallitsijana miehensä ajoittaisen mielisairauden aikoina. Hänen vaikuttavin poliittinen tekonsa oli Troyesin rauhansopimuksen allekirjoittaminen. Sopimuksen mukaan Ranskan kruununperijäksi tulisi Kaarle VI:n pojan sijasta Englannin Henrik VI, joka meni naimisiin Isabellan ja Kaarlen tyttären, Valois’n Katariinan kanssa.


title: Baijerin Isabella

text: Isabella oli Baijerin herttuan Stefan III:n tytär. Hän meni naimisiin Kaarlen kanssa vuonna 1385. Kaarlen mielisairaus ilmeni ensimmäisiä kertoja vuonna 1392. Isabella yritti hakea miehelleen apua sekä lääketieteellisin että hengellisin keinoin. Heille syntyi ainakin kuusi lasta vuosina 1393–1403. Kuninkaan sairausjaksojen pahentuessa tämä ei enää tuntenut vaimoaan. Isabella haki lohtua muista miehistä, ensin langostaan Orleansin herttuasta, ja tämän murhan jälkeen Burgundin herttuasta Jeanista. Burgundin herttua liittoutui ensin Isabellan kanssa tämän poikaa Kaarlea vastaan, mutta siirtyi Kaarlen puolelle Isabellaa ja englantilaisia vastaan.


title: Alfred W. Crosby

text: Alfred W. Crosby Jr. (15. tammikuuta 1931 Boston, Massachusetts, Yhdysvallat – 14. maaliskuuta 2018 Nantucket, Massachusetts) oli historian, maantieteen ja Amerikan tutkimuksen professori Texasin yliopistossa (Austin), Harvardin yliopistossa ja Helsingin yliopistossa. Hän kirjoitti sellaiset tunnetut kirjat kuin "The Columbian Exchange" (1972) ja "" (1986). Näissä teoksissaan hän esitti biologisia ja maantieteellisiä selityksiä sille, miksi eurooppalaiset onnistuivat suhteellisen helposti menestymään alueilla, joita hän nimitti Neo-Euroopiksi eli Australaasiassa, Pohjois-Amerikassa ja eteläisessä Etelä-Amerikassa.


title: Alfred W. Crosby

text: Crosby opiskeli Harvardin ja Bostonin yliopistoissa.


title: Alfred W. Crosby

text: Crosbyn tutkimukset olivat monitieteisiä; hän yhdisteli toisiinsa historian, maantieteen, biologian ja lääketieteen tutkimustuloksia. Ymmärrettyään, että suurin osa nykymaailman varallisuudesta on Euroopassa ja Neo-Euroopassa, Crosby alkoi tutkia sitä, mistä syistä tämä johtuu, erityisesti sitä, minkä biologisten syiden vuoksi eurooppalaiset menestyivät valloittaessaan maailmaa. Eräs toinen tärkeä tutkimuskohde oli se, miten epidemiat ovat vaikuttaneet ihmiskunnan historiaan. Jo 1970-luvulla hän kykeni ymmärtämään, miten vuoden 1918 espanjantauti vaikutti maailmanhistoriaan.


title: Alfred W. Crosby

text: Nevadan yliopiston (Las Vegas) historian professorin Hal Rothmanin mukaan Crosby “lisäsi biologian ihmiskunnan tutkimusmatkojen tutkimukseen, ja kykeni näin selittämään niinkin moninaisia tapahtumia kuin Hernán Cortésin suorittaman Meksikon valloituksen, Inkavaltakunnan luhistumisen, käyttäen tässä hyväksi ihmiskunnan fyysistä olemusta”.


title: Alfred W. Crosby

text: Vuonna 1971 Crosby kehitti termin "Columbian Exchange" samannimisessä kirjassaan. Tämä termi on saavuttanut historioitsijoiden ja journalistien suosion. Sitä käyttää esimerkiksi Charles C. Mann, joka vuoden 2011 kirjassaan "" laajentaa ja päivittää Crosbyn työtä.


title: Alfred W. Crosby

text: Crosby oli myös kiinnostunut tieteen ja tekniikan historiasta. Hän kirjoitti tästä teemasta useita kirjoja, jotka käsittelivät kvantifikaation ja ammusteknologian historiaa sekä energian käytön historiaa. Hän sanoi itse, että historian tutkimus teki hänestä myös tulevaisuuden tutkija, sillä hän oli hyvin kiinnostunut siitä, miten ihmiskunta voisi tehdä tulevaisuudestaan paremman.


title: Alfred W. Crosby

text: Crosby opetti Washingtonin valtion yliopistossa, Yalen yliopistossa, Alexander Turnbull -kirjastossa Uudessa Seelannissa ja kahdesti Fulbright Bicentennial -professorina Helsingin yliopistossa, viimeksi lukuvuonna 1997–98. Suomen tasavallan presidentti Martti Ahtisaari nimitti hänet akateemikoksi vuonna 1995. Crosby jäi eläkkeelle vuonna 1999 Teksasin yliopistosta Austinista, jossa hänellä oli ollut historian, maantieteen ja Amerikan-tutkimuksen professorin virka.


title: Alfred W. Crosby

text: Crosbyn kiinnostuksen kohteita olivat myös lintuharrastus ja jazzmusiikki. Jälkimmäisestä aiheesta hän kykeni luennoimaan erittäin asiantuntevasti.


title: Alfred W. Crosby

text: Crosby oli naimisissa kielitieteilijä Frances Karttusen kanssa.


title: Vladimir Beljajev

text: Vladimir Pavlovitš Beljajev (, 3. huhtikuuta 1909 Kamenets-Podolski – 11. helmikuuta 1990 Moskova) oli venäläinen neuvostokirjailija.


title: Vladimir Beljajev

text: Beljajev työskenteli tehdastyöläisenä Berdjanskissa ja Leningradissa ja toimitti tehdaslehtiä. Hänet tunnetaan parhaiten Venäjän sisällissodan vuosiin sijoittuvasta seikkailuromaanista "Vanha linna" ("Staraja krepost"', 1937–1951), joka sai Stalin-palkinnon vuonna 1951. Sen pohjalta on tehty elokuva "Vanhan linnan salaisuus" ("Trevožnaja molodost", 1955). Beljajev kirjoitti myös ukrainaksi.


title: Sándor Nagy

text: Sándor Nagy (10. kesäkuuta 1922 Nagybaracska – 4. huhtikuuta 1990 Budapest) oli unkarilainen toimittaja ja kirjailija.


title: Sándor Nagy

text: Nagy osallistui toiseen maailmansotaan ja opiskeli sen jälkeen Szegedin yliopistossa. Hän liittyi Unkarin kommunistiseen puolueeseen vuonna 1948. Nagy työskenteli toimittajana ja opettajana ja valmistui yliopistosta 1950-luvun lopussa. 1960-luvun alussa hänet tuomittiin maolaisena yli kolmeksi vuodeksi vankilaan. Sen jälkeen hän työskenteli tehdastyöläisenä ja postivirkailijana.


title: Sándor Nagy

text: Kirjailija sai Kossuth-palkinnon vuonna 1949. Vuonna 1952 hän sai Stalin-palkinnon kertomuksesta "Sovinto" ("Megbékélés").


title: Maria Amalia

text: Maria Amalia Christina Franziska Xaveria Flora Walburga (24. marraskuuta 1724 – 27. syyskuuta 1760) oli saksilainen prinsessa, josta tuli Kaarle III:n puolisona Sisilian ja Napolin kuningatar ja myöhemmin myös Espanjan kuningatar. Hän oli poliittisesti aktiivinen ja osallistui valtion asioiden hoitamiseen.


title: Maria Amalia

text:
Maria Amalian vanhemmat olivat Saksin vaaliruhtinas, myöhemmin Puolan kuningas August III ja Maria Josepha. Hän meni Kaarlen kanssa naimisiin vuonna 1738.
Kaarle III kuvaili vaimoaan sukkelaksi kuin enkeli, ja sanoi olevansa onnellisin aviomies maan päällä. Heille syntyi kaikkiaan kolmetoista lasta, joiden joukossa olivat


title: Helsinki-Cotonou Ensemble

text: Helsinki-Cotonou Ensemble on suomalais-beniniläinen afrobeat- ja funk-yhtye. Sen kantavia voimia ovat kitaristi Janne Halonen ja beniniläinen laulaja-perkussionisti-saksofonisti Noël Saïzonou.


title: Helsinki-Cotonou Ensemble

text: Yhtye sai alkunsa Janne Halosen residenssistä Villa Karossa Beninissä vuonna 2009. Hän oli matkustanut sinne, koska piti Herbie Hancockin yhtyeen kitaristista Lionel Louekesta ja halusi päästä selville tämän soiton juurista. Beninissä hän tutustui Noël Saïzonou’hun ja ryhtyi tekemään musiikkia tämän kanssa. Saïzonou vieraili vuonna 2011 musiikillisen yhteistyön merkeissä Suomessa. Tällöin he muodostivat yhdessä rumpali Juha Räsäsen ja basisti Sampo Riskilän kanssa yhtyeen.


title: Helsinki-Cotonou Ensemble

text: Vuonna 2012 Halonen kävi uudelleen Beninissä, tällä kertaa yhdessä Räsäsen ja Riskilän kanssa. Yhdessä beniniläisten muusikoiden kanssa suomalaiset harjoittelivat päivittäin, soittivat kolme konserttia ja äänittivät levyn "Beaucoup De Piment!", joka miksattiin Suomessa ja julkaistiin seuraavana vuonna. Levyn julkaisun jälkeen he soittivat 13 keikan kiertueen Suomessa, mm. monilla festivaaleilla.


title: Helsinki-Cotonou Ensemble

text: Toinen levy, "Fire, Sweat & Pastis" ilmestyi vuonna 2015 ja kolmas levy "We Are Together" vuonna 2018. “Yritteliäs yhtye on kuuden vuoden jälkeen yhä voimissaan ja levyllä entistä vakuuttavampi… Afrobeatia, jazzia ja funkia edelleen fuusioiva yhtye kuulostaa grooveen päästyään fokusoituneemmalta. Ehkäpä he ovat nyt enemmän yhdessä, yleissoinniltaan vähän ‘popmaisemmaksi’ säädettynä”, kirjoitti albumista "Helsingin Sanomat".


title: Lev Nikulin

text: Lev Veniaminovitš Nikulin (, oikea sukunimi "Olkonitski", Олькони́цкий; 20. toukokuuta 1891 Žitomir – 9. maaliskuuta 1967 Moskova) oli venäläinen neuvostokirjailija.


title: Lev Nikulin

text: Nikulin syntyi näyttelijäperheeseen. Hän opiskeli Moskovan kauppakorkeakoulussa ja julkaisi ensimmäisen teoksensa vuonna 1910. Venäjän sisällissodan aikana Nikulin toimi puna-armeijan valistustyöntekijänä. Sen jälkeen hän työskenteli diplomaattina ja toimittajana ja matkusteli paljon ulkomailla.


title: Lev Nikulin

text: Kirjailija tunnetaan lähinnä vallankumoushistoriallisista seikkailuromaaneistaan ja taiteilijaelämänkerroistaan. Hän kirjoitti myös näytelmiä, elokuvakäsikirjoituksia ja matkakertomuksia. Napoleonin sodista kertova historiallinen romaani "Rossii vernyje syny" (”Venäjän uskolliset pojat”, 1950) sai Stalin-palkinnon vuonna 1951. Nikulinin teosten taiteellinen arvo on vähäinen.


title: Audrey Mildmay

text: Grace Audrey Louisa St. John Mildmay (19. joulukuuta 1900 Hurstmonceaux, Sussex – 31. toukokuuta 1953 Glyndebourne) oli brittiläinen oopperalaulaja, äänialaltaan sopraano.


title: Audrey Mildmay

text: Mildmay oli kolmekuukautinen, kun hänen isänsä sai töitä Englannin kirkon vikaarina Pentictonissa, Kanadan Brittiläisessä Kolumbiassa. Mildmay esiintyi julkisesti ensimmäistä kertaa lasten operetissa, jonka esitti Vancouverin naisten musiikkikerho. Vuonna 1924 Mildmay lähti Lontooseen opiskelemaan Walter Johnstone-Douglasin johdolla, ja vuosina 1927–28 hän kiersi Pohjois-Amerikassa "Kerjäläisoopperan" esityksissä. Hän liittyi Royal Carl Rosa -oopperayhtiöön, jonka palveluksessa hän tulkitsi muiden muassa Musettan, Kertun, Micaëlan ja Neddan roolit.


title: Audrey Mildmay

text: Mildmay meni vuonna 1931 naimisiin John Christien kanssa. Pariskunta perusti yhdessä Glyndebournen oopperafestivaalin, jonka ensimmäinen tilaisuus järjestettiin 28. toukokuuta 1934. Tuolloin Mildmay esiintyi Susannan roolissa "Figaron häissä". 1930-luvun aikana sopraanoa kuultiin useissa eurooppalaisissa keskuksissa. Toisen maailmansodan puhjettua hän muutti Kanadaan kahden lapsensa kanssa ja pysyi siellä vuoteen 1944 saakka. Viimeiset esiintymisensä oopperassa hän teki toukokuussa 1943 Montrealissa Susannan roolissa. Englantiin palaamisen jälkeen Mildmayn terveys alkoi heiketä. Hän kuitenkin ryhtyi järjestämään Rudolf Bingin kanssa ensimmäistä Edinburghin festivaalia (1947).


title: Audrey Mildmay

text: Mildmayn ääntä kuullaan "Don Giovannin", "Figaron häiden" ja "Kerjäläisoopperan" levytyksissä 1930–40-luvuilta.


title: Beerbongs & Bentleys

text: Beerbongs & Bentleys on yhdysvaltalaisen r&b-artisti Post Malonen toinen studioalbumi, jonka julkaisi Republic Records 27. huhtikuuta 2018. Albumilta julkaistiin kolme hittisingleä: "Rockstar", "Candy Paint" ja "Psycho". Kappaleen Rockstar ympärillä pyöri haamukirjoittamiskohu, joka osoittautui oikeaksi. Räppäri Joey Badass haamukirjoitti kappaleen Postin kanssa.


title: Beerbongs & Bentleys

text: Post aikoi julkaista albumin alun perin 2. joulukuuta 2017, mutta hän ei ollut tyytyväinen albumiin, joten julkaisupäivä siirtyi huhtikuulle. Post järjesti "Beerbongs & Bentleys Tour" -kiertueen mainostaakseen albumia. Kiertueella on mukana 21 Savage sekä SOB X RBE.


title: Bellahøj

text: Bellahøj on alue Kööpenhaminan kaupungissa. Se sijaitsee Brønshøj-Husumin tilastoalueella. Bellahøj sijaitsee noin viisi kilometriä luoteeseen kaupungin keskustasta. Alueelle rakennettiin Kööpenhaminan ensimmäiset kerrostalot.


title: Pikkuluikka

text: Pikkuluikka ("Eleocharis parvula") on sarakasvien (Cyperaceae) heimoon, luikkien ("Eleocharis") sukuun kuuluva kasvilaji. Se on yleisesti ottaen hyvin pienikokoinen rannoilla kasvava kasvilaji, joka kasvaa usein kokonaan vedenpinnan alla. Veden alla kasvaessaan se ei muodosta lainkaan kukintotähkiä. Pikkuluikka muistuttaa useita muita luikkalajeja, mutta on erotettavissa niistä rönsyjensä päissä olevien talvehtimissilmujen perusteella.


title: Pikkuluikka

text: Pikkuluikan varret ovat noin viisi senttimetriä korkeita, velttoja, ohuita ja vaaleanvihreitä. Varret kasvavat pieninä, ruusukemaisina ryhminä. Pikkuluikka muodostaa juurakostaan kapeita rönsyjä, joiden kärkiin muodostuu valkoisia talvehtimissilmuja. Pikkuluikan kukintona on varren päässä oleva yksittäinen tähkä, joka on lähestulkoon surkastunut. Tähkä on noin pari millimetriä pitkä ja siinä on muutamia kukkia. Tähkäsuomut ovat munanmuotoisia sekä vaaleanvihreitä ja alimmat niistä ovat pituudeltaan ainakin puolet koko tähkän pituudesta. Kukat ovat kolmiluottisia. Pikkuluikan hedelmä on kolmikulmainen, vaaleankullanruskea ja kiiltävä pähkylä.


title: Pikkuluikka

text: Pikkuluikka kasvaa merenrannoilla yleensä vedessä pehmeillä ja savisilla pohjilla. Pikkuluikkaa tavataan usein yhdessä pikkuhauran ("Zannichellia palustris") sekä näkinpartaislevien kanssa. Suomessa pikkuluikkaa tavataan koko merenrannikkoalueella, joskaan se ei ole erityisen yleinen.


title: Pikkuluikka

text: Pikkuluikan on löytänyt N. H. Nilsson 21.07.1887 Ruotsin Skånesta ja löytö julkaistiin seuraavana vuonna.


title: Pikkuluikka

text: Pikkuluikkaa käytetään akvaariokasvina.


title: Anna Hashimoto

text: Anna Hashimoto (s. kesäkuu 1989) on brittiläinen klarinetisti. Hän syntyi Japanissa, mutta muutti synnyinmaastaan Lontooseen kuusi kuukautta myöhemmin. Hän teki konserttodebyyttinsä Lontoossa 15-vuotiaana soittamalla Carl Maria von Weberin musiikkia Englannin kamariorkesterin kanssa Barbican Centressä. Hänet on sittemmin kutsuttu säännöllisesti soittamaan orkesterin solistina. Muihin orkestereihin, joiden konserttosolistina hän on esiintynyt, lukeutuvat Brysselin filharmonikot, Japanin filharmonikot ja Nagoyan filharmonikot. Hashimoto on voittanut kansainvälisen klarinettikilpailun Kortrijkissä (2010), Carlinossa (2009) ja nuorten sarjassa Tokiossa (2003).


title: Anna Hashimoto

text: Hashimotoa on kuultu merkittävissä esiintymispaikoissa Britanniassa, muualla Euroopassa, Yhdysvalloissa, Meksikossa ja Japanissa. Näiden joukossa ovat olleet South Bank Centre, Wigmore Hall, Dvořák-sali (Praha) ja Suntory-sali (Tokio). Hashimoton ensimmäinen sooloalbumi "A Touch of France" otettiin kansainvälisesti hyvin vastaan. Debyyttialbumin julkaisua seurasivat toisen ("A Touch of Anna") ja kolmannen ("A Touch of Britain") albumin julkaisut.


title: Anna Hashimoto

text: Hashimoto opiskeli muun muassa Royal Academy of Musicissa Michael Collinsin johdolla. Hän on johtanut omaa Atéa-kvintettiään. Kapellimestareita, joiden kanssa hän on työskennellyt, ovat olleet Vladimir Ashkenazy, Paul Watkins, Myung-whun Chung ja Jan Latham-Koenig. Kamarimusiikin alueella Hashimoto on tehnyt yhteistyötä muiden muassa Michael Collinsin, Leon McCawleyn ja Tsuyoshi Tsutsumin sekä useiden jousikvartettien kanssa. Hän on vieraillut lukuisten eri orkesterien soittajana ja opettanut klarinetinsoittoa Birminghamin kuninkaallisessa konservatoriossa.


title: Haagan teloitukset 1918

text: Haagan teloitukset olivat Etelä-Haagassa silloisessa Helsingin maalaiskunnassa Suomen sisällissodan aikana Helsingin valtauksen yhteydessä 12. huhtikuuta 1918 tapahtunut 45 punaisen joukkoteloitus. Teloitus tapahtui kahdeksan aikaan illalla turvesuolla nykyisen Eliel Saarisen tien varrella, Pitäjänmäen liikenneympyrästä ja Huopalahden asemalle päin puolivälissä matkalla aseman alittavan tunnelin suulle, suojatien kohdalla. Teloitetut on haudattu niin sanottuun Pohjois-Haagan veljeshautaan, joka sijaitsee lähellä nykyistä Pohjois-Haagan asemaa.


title: Haagan teloitukset 1918

text: Saksan Itämeren-divisioona eteni Helsingin valtauksen yhteydessä huhtikuun 11. päivänä 1918 ensin Espoon Leppävaaraan ja illalla Haagaan. Joukko punaisia hakeutui turvaan Carl Theodor Wardin puutarhan kellariin, joka sijaitsi osoitteessa Vanha Viertotie 12. Sen tienoilla oli ammuskelua, ja jossain vaiheessa tuossa ammuskelussa kaksi saksalaista sotilasta sai surmansa. Toisen version mukaan taas teloitukset olivat saksalaisen kenttäoikeuden langettama kosto kenraali von der Goltzin auton ampumisesta.


title: Haagan teloitukset 1918

text: Yön aikana kellari muuttui vankilaksi, joitakin punaisia päästettiin pois, ja toisia tuotiin tilalle. Punaisia kuulusteltiin tulkin välityksellä, mutta ei pitkään, sillä saksalaisilla oli kiire päästä eteenpäin. 25 punaista luovutettiin valkoisille, loput miespuoliset henkilöt saksalaiset komensivat tielle riviin ja valitsivat joka kolmannen teloitettavaksi. Heidät marssitettiin läheiselle suolle, missä saksalaiset ampuivat heidät. Sen jälkeen omaiset saivat käydä tunnistamassa uhreja ja viedä heidät haudattavaksi. Loput ruumiit, jotka lienevät olleet ulkopaikkakuntalaisten, vietiin hevosella parin kilometrin päähän ja haudattiin maakuoppaan, joka oli siellä linnoitustöiden jäljiltä. Joukkohaudan paikalle pystytettiin vaatimaton patsas ja teloituspaikalle puinen risti, joka hävisi, kun paikalle alettiin rakentaa tietä.


title: Haagan teloitukset 1918

text: Tapahtumien jälkeen suomalaiset vierittivät syytä saksalaisten päälle ja päinvastoin. Paikallisella työväenyhdistyksellä ei ollut halua selvittää tapahtumia, ja lisäksi sen pöytäkirjat vuosilta 1916–1918 katosivat. Ne löytyivät vuoden 2008 tienoilla Turusta Åbo Akademin arkistoista.


title: Haagan teloitukset 1918

text: 24 tai 25 teloitetun nimet ovat tiedossa, mutta 20 uhrin henkilöllisyydet ovat edelleen tietymättömissä.


title: Haagan teloitukset 1918

text: Vuonna 1920 Pohjois-Haagan hauta kaivettiin auki, ja virolaiset olivat tunnistavinaan uhrien joukosta heidän aiemman varapääministerinsä Jüri Vilmsin ruumiin. Virolaisten tarinan mukaan Vilms seurueineen olisi ollut Suursaaressa, mistä saksalaiset olisivat ottaneet heidät kiinni ja tuoneet "Regina"-nimisellä laivalla Helsinkiin ja sitten ampuneet Töölön sokeritehtaalla ja haudanneet Pohjois-Haagan hautaan.


title: Haagan teloitukset 1918

text: Vilms oli ollut huomattavan kookas mies, ja sellainen haudasta löydettiin. Kolme ruumista kuljetettiin Viroon ja haudattiin Viljandimaalla. Myöhemmin kävi ilmi, ettei "Regina" käynyt Suursaaressa eikä ylipäätään liikkunut Helsingistä minnekään koko kevään aikana. 2000-luvulla heräsi ajatus tutkia DNA-näytteiden avulla asiaa, mutta ulkoministeri Erkki Tuomioja arveli asian herättävän pahennusta Virossa, eikä mihinkään toimiin ryhdytty. Vuonna 2008 Ruotsin sota-arkistosta löytyi dokumentti, joka viittasi siihen, että Vilms olisi teloitettu toukokuussa 1918 Hauholla. Vilmsin nimi oli pitkään Pohjois-Haagassa olevan haudan muistolaatassa, mutta 2015 paikalle asetettiin uusi laatta, jossa hänen nimeään ei enää ollut.


title: Haagan teloitukset 1918

text: Toista vastaavaa joukkoteloitusta saksalaiset eivät enää Suomessa järjestäneet.


title: Ulla-Maarit Magga

text: Ulla-Maarit Magga on saamelainen luokanopettaja. Magga on valittu saamelaiskäräjien kausille 2012–2015 ja 2016–2019. Hän on ollu saamelaisten edustaja Suomen evankelis-luterilaisen kirkon kirkolliskokouksessa vuosina 2016–2020.


title: Coca-Cola-kamera

text: Coca-Cola-kamera on suomen kielen puhekielessä käytetty ilmaisu, jolla viitataan hyvin yksinkertaiseen kameraan, esim. Kodak Instamaticiin.


title: Coca-Cola-kamera

text: Alkuperäinen Coca-Cola-kamera on kuitenkin ollut Agfan Iso-Rapid If –kamera, joka oli jossain määrin monimutkaisempi laite kuin Kodak Instamatic. Toisin kuin viimemainitussa, siinä valotusta pystyi säätämään. Valotusaikoja löytyi kaksi erilaista, ja himmenninaukon arvoja kolme erilaista.


title: Coca-Cola-kamera

text: Nimen Coca-Cola-kamera tämä laite sai siitä, että suomalainen Coca-Colan pullottaja järjesti vuonna 1965 tai 1966 kampanjan, jossa pullonkorkkeja keräämällä saattoi saada omakseen Agfan Iso-Rapid Ifin. keräämällä 20 pullonkorkkia ja lähettämällä niiden sisällä olleet tarrat ja maksamalla 16 markkaa postiennakkona, saattoi saada itselleen tämän kameran, jonka arvo oli 44 markkaa. Kampanja onnistui hyvin, sillä kameran menekki oli 125 000 kappaletta puolen vuoden aikana.


title: Coca-Cola-kamera

text: Kamera käytti Afgan Rapid-järjestelmän filmiä, joka oli ladattu kasettiin. Negatiivin koko oli 24 × 24 mm.


title: Monica Raymund

text: Monica Raymund (s. 26. heinäkuuta 1986 St. Petersburg, Florida) on yhdysvaltalainen näyttelijä. Hänet tunnetaan parhaiten Ria Torresina rikosdraamassa "Paljastavat valheet", sekä Gabriela Dawsonina Dick Wolfin luomissa draamasarjoissa "Chicago Fire" ja "Chicago P.D.".


title: Monica Raymund

text: Raymund syntyi Floridan St. Petersburgissa vuonna 1986 Steve ja Sonia Raymundille. Hän valmistui yksityisestä koulusta ("Shorecrest Preparatory School") vuonna 2004 ja esitettäviin taiteisiin erikoistuneesta Juilliard Schoolista vuonna 2008.


title: Monica Raymund

text:
Raymund esiintyi useissa näytelmissä opiskellessaan Juilliard Schoolissa, sekä St. Petersburgissa hän esiintyi LiveArts Peninsula Foundationin alkuperäistuotannoissa "Manhattan Casino" ja "Webb's City: The Musical". Raymund on myös toiminut Ann Reinkingin Broadway Theatre -projektissa esiintyjänä.
Vuonna 2008 Raymund sai ensimmäisen televisioroolin NBC:n rikosdraamasarjassa "". Vuonna 2009 hänet valittiin esittämään Maria "Ria" Torresia Foxin rikosdraamasarjaan "Paljastavat valheet".


title: Monica Raymund

text: CBS kiinnitti Raymundin draamasarjan "Good Wife" kolmannelle kaudelle.


title: Monica Raymund

text: Raymund valittiin tähdittämään Dick Wolf draamasarjaa "Chicago Fire" vuonna 2012. Hänen esittämä Gabriela Dawson hahmo on vieraillut myös sarjoissa "Chicago P.D." ja "Chicago Med".


title: Monica Raymund

text: Kesäkuussa 2011 Raymund meni naimisiin käsikirjoittaja Neil Patrick Stewartin kanssa. Pari kuitenkin erosi vuonna 2014.


title: Monica Raymund

text: Monican on avoimesti HLBT-tukija. Vuonna 2014 hän kertoi Twitterin kautta olevansa biseksuaali.


title: Monica Raymund

text: Vuonna 2015 Monican pikkuveli Will menehtyi 27-vuotiaana.


title: Monica Raymund

text: Syyskuussa 2015 Raymund kertoi seurustelevansa Tari Segalin kanssa.


title: Pikkusorsimo

text: Pikkusorsimo ("Glyceria declinata") on heinäkasvien (Poaceae) heimoon, sorsimoiden ("Glyceria") sukuun kuuluva kasvilaji. Se on monivuotinen ja yleisesti ottaen keskikokoinen heinälaji. Pikkusorsimo muistuttaa ojasorsimoa ("Glyceria fluitans"), mutta eroaa siitä lehtiensä värin sekä tähkylöidensä ulkohelpeiden ulkonäön perusteella.


title: Pikkusorsimo

text: Pikkusorsimon varret voivat kasvaa noin puoli metriä pitkiksi, mutta jäävät usein lyhyemmiksi. Varret ovat kasvutavaltaan maanmyötäisiä tai kohenevia. Lehdet ovat sinivihreitä, noin puoli senttimetriä leveitä, melko lyhyitä ja kärjistään äkillisesti kapenevia. Lehtitupet ovat sileitä, ja kieleke on pitkä. Pikkusorsimon kukinto on noin 10–20 cm pitkä, enemmän tai vähemmän yksipuoleinen röyhy, jonka tähkylät painuvat yhteen kukinnan jälkeen. Röyhyn alimmassa nivelestä lähtee yleensä vain yksi tai kaksi röyhyn haaraa. Tähkylät ovat isoja sekä liereitä ja niissä on noin kymmenen kukkaa. Tähkylöiden ulkohelpeet ovat leveitä sekä tylppäkärkisiä ja kärjistään tyypillisesti hammaslaitaisia. Ulkohelpeiden suonien kärjet ovat tummia. Sisähelpeet ovat usein ulkohelpeitä pidempiä ja kärjistään tyypillisesti kaksikärkisiä. Pikkusorsimo kukkii kesä–heinäkuussa.


title: Pikkusorsimo

text: Pikkusorsimo kasvaa kosteilla kasvupaikoilla, useimmiten ihmisvaikutteisella ja runsasravinteisella savimaalla, ojissa, laidunmailla, suonlaiteilla ja lammikoissa. Pikkusorsimoa tavataan yleisesti eri puolilla Eurooppaa aivan pohjoisimpia ja itäisimpiä osia lukuun ottamatta. Suomessa pikkusorsimoa on tavattu vain Helsingin seudulla 1990-luvulla. Suomea lähimpänä pikkusorsimoa tavataan Etelä-Ruotsissa, Tanskassa ja Saksassa.


title: Pikkusorsimo

text: Pikkusorsimon tieteellisen nimen lajinimi ("declinata") tulee latinan kielen sanasta "declinare" (suom. kaartua alas).


title: Caia van Maasakker

text: Caia van Maasakker (s. 5. huhtikuuta 1989 Den Haag) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016.


title: Caia van Maasakker

text: Van Maasakker pelasi Alankomaiden maajoukkueessa ensimmäisen maaottelunsa kesäkuussa 2011. Hän on huhtikuuhun 2018 mennessä pelannut 146 maaottelua ja tehnyt niissä 38 maalia. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuonna 2014. EM-kilpailuissa hän on voittanut kultaa vuonna 2017 sekä saanut hopeaa vuonna 2015 ja pronssia vuonna 2013.


title: Caia van Maasakker

text: Van Maasakker edustaa vuonna 2018 seuratasolla SCHC:tä. Aiemmin hän on pelannut MHC:ssä. Hän on pelipaikaltaan puolustaja.


title: Kitty van Male

text: Kitty van Male (s. 5. kesäkuuta 1988 Amstelveen) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueissa Lontoossa 2012. Hän saavutti olympiahopeaa Rio de Janeirossa 2016.


title: Kitty van Male

text: Van Male on pelannut Alankomaiden maajoukkueessa huhtikuuhun 2018 mennessä 103 maaottelua ja tehnyt niissä 29 maalia. Hän saavutti Champions Trophyssa hopeaa vuonna 2016 ja voitti EM-kilpailuissa kultaa vuonna 2017.


title: Kitty van Male

text: Van Male edustaa vuonna 2018 seuratasolla Amsterdamia. Hän on pelipaikaltaan hyökkääjä.


title: Carlsberg (alue)

text: Carlsberg on alue Valbyn ja Vesterbro/Kongens Enghave tilastoalueilla melko keskellä Kööpenhaminaa, reilun kahden kilometrin päästä kaupungin keskustasta. Alue tunnetaan erityisesti siitä, että panimoalan yrityksen Carlsbergin ensimmäinen tehdas perustettiin alueelle 1847. Carlsbergin pinta-ala on noin 33 hehtaaria. Carlsberg lopetti oluen panemisen Valbyssa vuonna 2006.


title: Catherine Robbin

text: Catherine Robbin (s. 28. syyskuuta 1950 Toronto, Kanada) on kanadalainen taidemusiikin laulaja, äänialaltaan mezzosopraano. Hän opiskeli Dorothy Allan Parkin johdolla The Royal Conservatory of Musicissa (Toronto) sekä Jacob Hammin ja Phyllis Mailingin johdolla Vancouverissa. Lisäksi hän suoritti opintoja Audrey Langfordin johdolla Lontoossa. Hän sai opetusta myös mestarikursseilla ja yksityisesti Ré Kosterilta Kanadassa, Yhdysvalloissa ja Ranskassa sekä Sir Peter Pearsilta Englannissa.


title: Catherine Robbin

text: Ammattimaisen debyyttinsä laulajana Robbin teki Georg Friedrich Händelin "Messias-oratorion" esityksessä 1972 Niagaran sinfoniaorkesterin (St Catharinesin sinfoniaorkesterin) kanssa. Robbin voitti Caplet-palkinnon vuonna 1978 kansainvälisessä laulukilpailussa Pariisissa. Samana vuonna hänet palkittiin hopeamitalilla Geneven kansainvälisessä kilpailussa, ja seuraavana vuonna hän voitti kultapalkinnon Benson & Hedgesin kansainvälisessä laulukilpailussa konserttilaulajille. Vuonna 1978 Robbin alkoi esiintyä triossa basso John Dodingtonin ja sittemmin Valerie Tryonin korvaaman pianisti Jane Coopin kanssa.


title: Catherine Robbin

text: New Yorkissa Robbin esiintyi resitalistina ensimmäistä kertaa maaliskuussa 1981. Hän on esiintynyt resitalistina, konserttilaulajana sekä oratorioiden roolien tulkitsijana suurten kanadalaisorkesterien ja -kuorojen kanssa. Lisäksi hän on laulanut muiden muassa Bostonin sinfoniaorkesterin, Buffalon filharmonikkojen ja Saint Louisin sinfoniaorkesterin kanssa. Robbin on myös tulkinnut lukuisia oopperarooleja eri aikakausilta muiden muassa Händelin ja Benjamin Brittenin teoksien esityksissä.


title: Tahmikit

text: Tahmikit ("Collomia") on sinilatvakasvien (Polemoniaceae) heimoon kuuluva kasvisuku. Sukuun kuuluu noin 15–30 lajia.


title: Tahmikit

text: Suvun lajeista Suomessa on tavattu kaitatahmikkia ("Collomia linearis") satunnaisesti eri puolilla maata.


title: Kiurunkukat

text: Kiurunkukat ("Gilia") on sinilatvakasvien (Polemoniaceae) heimoon kuuluva kasvisuku. Sukuun kuuluu ainakin 40 lajia, joiden lisäksi sukuun on kuvattu lähes 200 muutakin lajia, mutta niiden taksonominen asema on toistaiseksi epäselvä.


title: Kiurunkukat

text: Useita kiurunkukkalajeja käytetään koristekasveina.


title: Luettelo Apache Software Foundationin projekteista

text: Tämä on luettelo Apache Software Foundationin projekteista.


title: Pirkan Pirtti

text: Pirkan Pirtti on Pirkkalassa sijaitseva juhlatalo. Pirkan Pirttiä isännöi nykyään Pirkkalan Pirkat ry, joka vuokraa sitä juhla- kokous- yms tarkoituksiin.


title: Pirkan Pirtti

text:
Pirkkalan Suojeluskunta oli rakentanut 1925 Kyöstin ja Sankilan alueiden rajalle Lauri ja Elli Sankilan suusanallisesti suojeluskunnan käyttöön antamalle tontille talkoovoimin pavinljonkityyppisen rakennuksen paikallisjärjestön harjoitusten ja kokoontumisen keskuspaikaksi. Rakennukseen saatiin 1930 -luvulla ravintolatilat, jolloin paikka kiinnosti myös huvitilausuuksien pitäjiä. Pinnistys (myöhemmin Pinnistäjät ja Pirkkalan Pirkat) oli ahkera vuokraaja. Viereistä peltoaukeaa käytettiin urheilukisailuihin.
Sotien aikaan talosta hoidettiin tähystystoimintaa katolle rakennetusta tähystystornista. Jatkosodan aikaan taloa käytettiin haavoittuneiden toipilaskotina paikallisten lottien voimin.
Marraskuussa 1944 eduskunta lakkautti Neuvostoliiton vaatimuksesta suojeluskuntajärjestön. Järjestön omaisuuden uudelleenjärjestelyissä talo ja Haikassa sijainnut suojeluskunnan tontti myytiin Pinnistäjille yhden euron hintaan.


title: Pirkan Pirtti

text: Pirkan Pirtti on museoviraston nimeämä suojelukohde, ja se on osa paikallista lähihistoriaa. Talo on jatkuvasti liikunta- ja kulttuurikäytössä.


title: Magreta Sara

text: Magreta Sara on saamelainen luokanopettaja ja saamelaiskäräjien jäsen. Sara nousi julkisuuteen kun hän oli vuonna 2011 yhteydessä viestintäministeri Krista Kiuruun, koska Lismassa ei ollut tietoverkko- tai matkapuhelinyhteyksiä eikä tietoa tilanteen parantumisesta ollut. Lisäksi myös lankapuhelinyhteydetkin olivat olleet pokki viikon. Ylen A-reportaasi nosti esille Saran ja lismalaisten vaatimuksen saada kylään matkapuhelinyhteydet. Julkisuuden seurauksena Lismaan tuli marraskuussa 2012 3G-verkkoyhteys. Vuonna 2013 Sara sai kutsun presidentti Sauli Niinistön järjestämälle itsenäisyyspäivän juhlavastaanotolle.


title: Wang Fengying

text: Wang Fengying (s. lokakuu 1970, Baoding. Hebei, Kiina) on kiinalainen yritysjohtaja. Hän toimii kiinalaisen autovalmistaja Great Wall Motorin toimitusjohtajana. Hänet on luokiteltu kuuluvan maailman vaikutusvaltaisimpien talouselämän vaikuttajien joukkoon.


title: Wang Fengying

text: Yhdysvaltalainen talousjulkaisu Forbes luokitteli Wangin vuoden 2017 maailman vaikutusvaltaisimpien naisten listallaan sijalle 62. Talousjulkaisu Fortune nosti hänet kuitenkin maailman talouselämän kansainvälisten (ei-yhdysvaltalaisten) naisvaikuttajien 9. sijalle (2017).


title: Wang Fengying

text: Osin hänen johdollaan kiinalainen autoteollisuus on lisännyt vientiään ja saanut kasvavaa hyväksyntää myös ulkomailla. Vuonna 2011 Great Wall Motor listattiin Shanghain pörssiin; yhtiö noteerataan myös Hongkongin pörssissä. Yhtiö on hankkinut ensimmäisenä kiinalaisena autonvalmistajana ainakin joillekin automalleilleen myös EU:n vaatimat hyväksynnät. Yhtiöllä oli vuonna 2013 jo 12 tuotantolaitosta Kiinan ulkopuolella. Yhtiö vie autoja esimerkiksi Venäjälle, Australiaan, Italiaan ja Zimbabween. Vuonna 2016 yhtiön myynti (+23 %, liikevaihto 14,3 mrd. USD) ja liikevoitto (24 %) nousi merkittävästi. Yritys selvitteli mahdollisuutta aloittaa tuotantoa myös Yhdysvalloissa.


title: Wang Fengying

text:
Wang kertoi alkuvuonna 2018 Kiinan kansankongressissa yhtiönsä haluavan yli kaksinkertaistaa tuotantonsa vuoteen 2025 mennessä. Tavoitteena on 2 miljoonan auton vuosituotanto. Keskeisenä keinona yhtiön toimitusjohtaja Wang pitää suunniteltua 3,2 miljardin dollarin investointia sähköautotuotantoon ja pienten sähköautojen tuotannon merkittävää kasvattamista. Yhtiö on tehnyt aiesopimuksen esimerkiksi BMW:n kanssa sähköMinien tuotannon aloittamisessa Kiinassa. Vuonna 2017 yhtiön kappalemääräinen autotuotanto (950 315 autoa, toisen lähteen mukaan 1,07 miljoonaa) laski hieman edellisvuodesta.
Wang suoritti alemman korkeakoulututkinnon Tianjin Institute of Financessa ennen vuonna 1991 alkanutta työuraansa, ja myöhemmin maisteritutkinnon (rahoitus pääaineenaan) samasta korkeakoulusta vuonna 1999. Hän on työskennellyt koko työuransa Great Wall Motorin palveluksessa; toimitusjohtajaksi hän nousi 13 vuoden työuran jälkeen. Hän kuuluu Kiinan kommunistiseen puolueeseen ja on saanut useita tunnustuksia myös kotimaassaan.


title: Tanja Sanila

text: Tanja Sanila (s. 1979 Sevettijärvi, Inari) on Saamelaiskäräjien jäsen.


title: Tanja Sanila

text: Hän oli kolttien luottamusmies vuosina 2015–2017. Hänet valittiin ensimmäisenä naisena kolttien korkeimpaan luottamustehtävään. Ennen luottamusmiehenä olemistaan hän toimi saamelaiskulttuurin läänintaiteilijan sijaisena.


title: Tanja Sanila

text: Koulutukseltaan Sanila on taiteiden maisteri Lapin yliopistosta, ja hänellä on porotalouden ammattitutkinto. Vuonna 2007 Sanila perusti graafisen alan yrityksen Disainarin. Sanila on Kokoomuksen edustaja Inarin kunnanvaltuustossa valtuustokaudella 2017–2021 ja Saamelaiskäräjien kulttuurilautakunnan jäsen 2016–2019.


title: Still Waters (Breakbotin albumi)

text: Still Waters on ranskalaisen elektronisen musiikin artistin Breakbotin toinen albumi. Albumin julkaisi Ed Banger Records -levy-yhtiö 5. helmikuuta 2016.


title: Carlien Dirkse van den Heuvel

text: Carlien Dirkse van den Heuvel (s. 16. huhtikuuta 1987 's-Hertogenbosch) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016.


title: Carlien Dirkse van den Heuvel

text: Dirkse van den Heuvel pelasi Alankomaiden maajoukkueessa ensimmäisen maaottelunsa toukokuussa 2008. Hän on huhtikuuhun 2018 mennessä pelannut 189 maaottelua ja tehnyt niissä 25 maalia. Hän on alankomaalaisnaisista pelannut 12:nneksi eniten maaotteluita. Hän on MM-kilpailuissa voittanut kultaa kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2008, 2009, 2012 ja 2014. EM-kilpailuissa hän on voittanut kultaa vuosina 2009, 2011 ja 2017 sekä saanut hopeaa vuonna 2015 ja pronssia vuonna 2013.


title: Carlien Dirkse van den Heuvel

text: Dirkse van den Heuvel edustaa vuonna 2018 seuratasolla SCHC:tä. Nuorempana hän pelasi VMHC:ssä ja HC Den Boschissa. Hän on pelipaikaltaan keskikenttäpelaaja.


title: Yūka Setō

text: Yūka Setō (s. 22. helmikuuta 1997 Kamikawa) on japanilainen mäkihyppääjä. Hänen seuransa on Hokkaido High-Tech Athlete Club.


title: Yūka Setō

text: Setō sijoittui Falunin MM-kilpailuissa 2015 normaalimäessä 31:nneksi ja Lahden MM-kilpailuissa 2017 14:nneksi. Vuoden 2018 talviolympialaisissa hän hyppäsi normaalimäessä 17:nneksi.


title: Yūka Setō

text: Maailmancupissa Setō esiintyi ensimmäisen kerran joulukuussa 2014 Lillehammerissa sijoittuen 32:nneksi. Parhaimmillaan hän on sijoittunut neljänneksi maaliskuussa 2018 Oberstdorfissa.


title: Yūka Setō

text: Nuorten MM-kilpailuihin Setō on osallistunut kaksi kertaa. Vuoden 2015 kisoissa hän sai joukkuemäessä pronssia ja oli normaalimäessä seitsemäs. Vuonna 2016 hän sijoittui joukkuemäessä kuudenneksi ja normaalimäessä viidenneksi.


title: Joyce Sombroek

text: Joyce Sombroek (s. 10. syyskuuta 1990 Alkmaar) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016.


title: Joyce Sombroek

text: Sombroek on pelannut Alankomaiden maajoukkueessa huhtikuuhun 2018 mennessä pelannut 117 maaottelua. Hän on MM-kilpailuissa voittanut kultaa kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuonna 2011, hopeaa vuosina 2010 ja 2016 sekä pronssia vuosina 2012 ja 2014. EM-kilpailuissa hän on voittanut kultaa vuonna 2011 sekä saanut hopeaa vuonna 2015 ja pronssia vuonna 2013.


title: Joyce Sombroek

text: Sombroek edustaa vuonna 2018 seuratasolla Larenia. Hän on pelipaikaltaan maalivahti.


title: Margot van Geffen

text: Margot van Geffen (s. 23. marraskuuta 1989 Tilburg) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016.


title: Margot van Geffen

text: Van Geffen pelasi Alankomaiden maajoukkueessa ensimmäisen maaottelunsa kesäkuussa 2011. Hän on huhtikuuhun 2018 mennessä pelannut 154 maaottelua ja tehnyt niissä yhdeksän maalia. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuosina 2011 ja 2017 sekä saanut hopeaa vuonna 2015 ja pronssia vuonna 2013.


title: Margot van Geffen

text: Van Geffen edustaa vuonna 2018 seuratasolla HC Den Boschia. Aiemmin hän on pelannut TMHC Forwardissa ja HC Rotterdamissa. Hän on pelipaikaltaan puolustaja.


title: Tarhaloiskimalainen

text: Tarhaloiskimalainen ("Bombus barbutellus") on kimalaisten sukuun ja loiskimalaisten alasukuun kuuluva mesipistiäislaji. Suomessa se on hyvin harvinainen ja luokiteltu äärimmäisen uhanalaiseksi, joskin saattaa olla jo hävinnyt.


title: Tarhaloiskimalainen

text: Tarhaloiskimalainen muistuttaa ulkonäöltään suuresti yleistä mantuloiskimalaista. Naaras on väritykseltään musta, mutta keskiruumiin etu- ja takaosa ovat keltaiset ja takaruumiin kärki osittain valkoinen. Koiraalla keltaista väriä on lisäksi takaruumiin tyviosassa. Siivet ovat tummat. Mantuloiskimalaiseen verrattuna tarhaloiskimalaisnaaraan keskiruumiin takaosan karvoitus on tiheämpää, viimeisessä selkäkilvessä on tiheämmin pisteitä eikä se ole yhtä kiiltävä. Kooltaan tarhaloiskimalainen on 14–17 mm.


title: Tarhaloiskimalainen

text: Tarhaloiskimalaista tavataan Espanjasta ja Irlannista Venäjän kaukoitään saakkaja pohjoisessa Ruotsin keskiosiin. Suomessa sitä on aikaisemmin tavattu sieltä täältä Uudenmaan ja Etelä-Karjalan alueilla, mutta viimeisin havainto on Vantaalta 1980-luvun alusta.


title: Tarhaloiskimalainen

text: Tarhaloiskimalainen on tarhakimalaisen pesäloinen. Naaras tunkeutuu tarhakimalaisen pesään. Piiloteltuaan pesässä jonkin aikaa se, tappaa kuningattaren ja alkaa munia omia muniaan, joista syntyviä toukkia tarhakimalaistyöläiset hoivaavat.


title: Tarhaloiskimalainen

text: Lajin typillistä elinympäristöä ovat kedot ja puistot. Koiraat ruokailevat ainakin kaunokilla ja ohdakkeilla.


title: Tarhaloiskimalainen

text: Suomen kansallisessa uhanalaisarvioinnissa 2010 tarhaloiskimalainen on luokiteltu äärimmäisen uhanalaiseksi, mutta koska viimeisimmästä havainnosta on yli 30 vuotta se saattaa tosiasiassa olla jo hävinnyt. Myös Ruotsissa laji on taantunut ja sen odotetaan harvinaistuvan edelleen, mutta on toistaisesksi luokiteltu elinvoimaiseksi.


title: Rautjärven Asemanseutu

text: Rautjärven Asemanseutu (aiemmin Korjola) on Rautjärven kunnan eteläosassa sijaitseva, Rautjärven rautatieaseman ympärille syntynyt reilun 200 asukkaan taajama. Taajaman vaikutusalueella lähikylissä asuu n. 800 asukasta.


title: Rautjärven Asemanseutu

text: Asemanseudulta on matkaa Rautjärven kuntakeskukseen Simpeleelle 21 km ja Vuoksenniskalle Imatralle 18 km.


title: Rautjärven Asemanseutu

text: Taajamassa sijaitsee vuonna 1995 perustettu Rautjärven Aseman koulu, jossa toimivat peruskoulun luokat 1-6. Asemanseudulla toimivat myös päiväkoti Karhunpesä ja Aseman kirjasto. Rautjärven Asemanseudun palveluihin lukeutuvat lisäksi muun muassa päivittäistavarakauppa M Aseman Puoti ja Pub Kahvila Aseman Kello.


title: Konianvuori

text: Konianvuori (tunnettu myös nimellä Konia) on mäki- ja kallioalue Vihdin pohjoisosassa Olkkalan, Herrakunnan ja Moksin kylien välisellä alueella. Se kohoaa 58 metriä viereisen Moksjärven yläpuolelle ja 149 metriä merenpinnan yläpuolelle.


title: Konianvuori

text: Alueella on kaksi luonnonsuojelualuetta. Näistä suuremmalla, valtion omistamalla Konianvuoren luonnonsuojelualueella muun muassa pyöräily on kielletty. Konianvuoren alue kuuluu kokonaisuudessaan 123 hehtaarin kokoiseen Natura 2000-alueeseen (FI0100039) sekä valtakunnallisesti merkittävään kallioalueeseen (KAO010128). Konianvuori on kytkeytynyt myös sen eteläpuolella olevaan, luontoarvoiltaan merkittävään alueeseen.


title: Konianvuori

text: Konianvuori on melko suosittu nähtävyys. Siellä on useita polkuja, näköalapaikka Moksjärvelle ja Vihdin seurakunnan vanha nuotiopaikka. Mäen koillisjyrkänteessä on suuri, erityislaatuinen hiidenkirnu.


title: Marloes Keetels

text: Marloes Keetels (s. 4. toukokuuta 1993 Schijndel) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016.


title: Marloes Keetels

text: Keetels pelasi Alankomaiden maajoukkueessa ensimmäisen maaottelunsa helmikuussa 2013. Hän on huhtikuuhun 2018 mennessä pelannut 115 maaottelua ja tehnyt niissä 13 maalia. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on hopeaa vuonna 2016 ja pronssia vuonna 2014. EM-kilpailuissa hän on voittanut kultaa vuonna 2017 sekä saanut hopeaa vuonna 2015.


title: Marloes Keetels

text: Keetels edustaa vuonna 2018 seuratasolla HC Den Boschia. Aiemmin hän on pelannut SMHC De Hopbelissa. Hän on pelipaikaltaan keskikenttäpelaaja.


title: Järvisammaleläimet

text: Järvisammaleläimet (Phylactolaemata) on sammaleläinten luokka, jonka jäsenet elävät yksinomaan makeassa vedessä. Siihen kuuluu vain yksi lahko, Plumatellida. Ne muodostavat runkokuntia, jotka koostuvat identtisistä, mikroskooppisista yksilöistä. Yksilöt kykenevät itsenäiseen syömiseen, ruoansulatukseen ja lisääntymiseen. Järvisammaleläimet siivilöivät ravinnokseen alkueläimiä, bakteereja ja orgaanista ainesta vedestä.


title: Mantuloiskimalainen

text: Mantuloiskimalainen ("Bombus bohemicus") on kimalaisten sukuun ja siellä loiskimalaisten alasukuun kuuluva mesipistiäislaji. Se on Suomen yleisin loiskimalaislaji.


title: Mantuloiskimalainen

text: Mantuloiskimalaisnaaras on musta, mutta keskiruumiin etuosa on leveälti keltainen ja takaruumiin kärkiosa laajasti valkoinen. Myös takaruumiin etuosassa sekä keskiruumiin sivuilla ja takaosassa voi olla keltaista karvoitusta. Koiras muistuttaa naarasta väritykseltään, mutta yksilökohtaista vaihtelua keltaisen värin määrässä on enemmän. Siivet ovat tummahkot. Kooltaan mantuloiskimalainen on 12–20 mm.


title: Mantuloiskimalainen

text: Mantuloiskimalainen on Euroopan yleisimpiä loiskimalaisia ja sen esiintymisalue ulottuu Espanjan ja Italian pohjoisosista napapiirin pohjoispuolelle. Myös Aasian pohjoisosissa se on laajalti levinnyt, mutta etelämpänä elinalueet keskittyvät vuoristoihin. Pohjois-Amerikassa lajin kannat ovat romahtaneet. Suomessa se on yleisin loiskimalainen ja esiintyy koko maassa pohjoisinta Lappia lukuun ottamatta. Myös Norjassa se on alasukunsa yleisin laji.


title: Mantuloiskimalainen

text: Mantuloiskimalainen on pääasiassa mantukimalaisen pesäloinen, mutta sen tiedetään loisineen myös kangaskimalaisella. Naaras aloittaa mantukimalaispesän etsinnän jo toukokuussa ja sellaisen löydettyään tunkeutuu pesään. Piiloteltuaan jonkin aikaa keräämässä itseensä pesän ominaistuoksua, se surmaa alkuperäisen kuningattaren ja alkaa munia omia muniaan, joista syntyvää loiskimalaisjälkikasvua mantukimalaistyöläiset hoivaavat.


title: Mantuloiskimalainen

text: Laji viihtyy aukeissa ympäristöissä sekä valoisissa kangasmetsissä. Koiraat käyvät loppukesällä monilla erilaisilla kukilla. Naaraat käyvät kukilla keväällä ennen kuin valtaavat pesän.


title: Mantuloiskimalainen

text: Euroopassa ja Aasiassa mantuloiskimalainen on laajalle levinnyt ja yleisimpiä loiskimalaislajeja, mutta Pohjois-Amerikassa sen kannat ovat romahtaneet siinä määrin, että IUCN pitää lajia siellä äärimmäisen uhanalaisena. Uhanalaisuuden asteen ollessa hyvin erilainen esiintymisalueen eri osissa, kansainvälisesti se on luokiteltu puutteellisesti tunnetuksi..


title: Teenage Color

text: Teenage Color on ranskalaisen elektronisen musiikin artistin Collegen esikois-EP. EP julkaistiin 3. maaliskuuta 2008.


title: Willemijn Bos

text: Willemijn Bos (s. 2. toukokuuta 1988 Eelde) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016.


title: Willemijn Bos

text: Bos pelasi Alankomaiden maajoukkueessa ensimmäisen maaottelunsa kesäkuussa 2011. Hän on pelannut 106 maaottelua ja tehnyt niissä kaksi maalia. Nivelsidevamma viimeisessä olympialaisia edeltäneessä harjoitusottelussa esti hänen matkansa Lontoon olympialaisiin 2012 mutta neljä vuotta myöhemmin hän sai Rion kisoista olympiamitalin, minkä jälkeen hän luopui maajoukkuetehtävistä. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuonna 2011 sekä saanut hopeaa vuonna 2015 ja pronssia vuonna 2013.


title: Willemijn Bos

text: Bos edustaa vuonna 2018 seuratasolla Larenia. Aiemmin hän on pelannut GHHC Groningenissa. Hän on pelipaikaltaan puolustaja.


title: Juhani Tamminen -palkinto

text: Juhani Tamminen -palkinto on Suomen Jääkiekkoliiton vuosittain jakama palkinto, joka annetaan Mestiksen mestarijoukkueen päävalmentajalle. Palkinto on myönnetty kaudesta 2008–2009 alkaen ja ensimmäinen palkinnon saaja oli Sportin Juhani Tamminen, jonka mukaan palkinto nimettiin keväällä 2017.


title: Oleksandr Kornijtšuk

text: Oleksandr Jevdokimovitš Kornijtšuk (, ; 25. toukokuuta 1905 Kiovan kuvernementin Hristinovkan kylä – 14. toukokuuta 1972 Kiova) oli ukrainalainen näytelmäkirjailija ja yhteiskunnallinen vaikuttaja.


title: Oleksandr Kornijtšuk

text: Oleksandr Kornijtšuk syntyi rautatietyöläisen perheeseen. Hän valmistui Kiovan kansanvalistusinstituutista vuonna 1929, työskenteli Kiovan ja Odessan elokuvastudioilla ja toimi myöhemmin diplomaattina, Neuvostoliiton korkeimman neuvoston kansanedustajana (vuodesta 1937), Ukrainan kirjailijaliiton puheenjohtajana (1938–1941 ja 1946–1954), Ukrainan SNT:n ministerineuvoston varapuheenjohtajana (1953–1954) ja Ukrainan SNT:n korkeimman neuvoston puheenohtajana (vuodesta 1959).


title: Oleksandr Kornijtšuk

text: Kornijtšuk aloitti kirjallisen toimintansa vuonna 1925. Hän kirjoitti sekä ukrainaksi että venäjäksi. Kornijtšuk oli yksi sosialistisen realismin näkyvimpiä edustajia, joka pyrki aina noudattamaan NKP:n linjaa. Hän on kirjoittanut historiallisia, vallankumous- ja sota-aiheisia draamoja, mutta myös psykologisia, satiirisia ja lyyrisiä näytelmiä. Kornijtšuk sai viidesti Stalin-palkinnon ja Leninin rauhanpalkinnon vuonna 1960. Hän oli naimisissa kirjailija Wanda Wasilewskan kanssa.


title: Bro Park

text: Bro Park on vuonna 2016 valmistunut laukkarata, joka sijaitsee Tukholman läänissä Upplands-Bron kunnassa. Se rakennettiin vuonna 1960 avatun Täbyn laukkaradan korvaajaksi. Bro Parkissa on vuosittain noin 40 kilpailupäivää. Merkittävimmät vuosittaiset suurkilpailut ovat "Stockholms Stora Pris" ja "Stockholm Cup".


title: Bro Park

text: Bro Parkin rakennuskustannukset olivat noin 50 miljoonaa euroa. Päätös radan rakentamisesta syntyi vuonna 2011, kun Ruotsin laukkaurheilun keskusjärjestä Svensk Galopp myi noin 10 kilometriä Tukholman pohjoispuolella sijaitsevan Täbyn laukkaradan alueen JM Bygg ja Skanska -rakennusyhtiöille 200 miljoonalla eurolla. Paikalle rakennetaan 4 000 asukkaan Täby Parkin kaupunginosa.


title: Constance Marie Charpentier

text: Constance Marie Charpentier, tunnettu myös sukunimellä Blondelu (4. huhtikuuta 1767 Pariisi – 3. syyskuuta 1849 Pariisi) oli ranskalainen taidemaalari. Hän teki paljon naisten ja lasten muotokuvia.


title: Constance Marie Charpentier

text: Charpentierin isä oli kauppias, jonka tiedetään joutuneen oikeuteen luvattomasta lääkkeiden myymisestä. Tyttären saama taidekoulutus on jäänyt suurelti osin dokumentoimatta, mutta varmuudella tiedetään hänen saaneen opetusta Jacques-Louis Davidilta, Louis Latiffelta ja Pierre Bouillonilta.


title: Constance Marie Charpentier

text: Avioliiton taiteilija solmi vuonna 1793 Victor-François Charpentierin kanssa, joka oli ammatiltaan virkamies. Aviomiehen suvussa oli vallankumouksen kannattajia ja Charpentier maalasi Georges Dantonin muotokuvan. Vuonna 1798 hän piti ensimmäisen näyttelynsä. Charpentierin työt nauttivat omana aikanaan arvostusta ja valtio osti yhden hänen töistään tuolloin huomattavalla 1500 frangin summalla.


title: Constance Marie Charpentier

text: Uransa varrella Charpentierin tiedetään maalanneen vain yhden historiamaalauksen, nimeltään "Melankolia". Siitä on tullut hänen tunnetuin työnsä. Viimeisen näyttelynsä hän piti vuonna 1821. Sen jälkeen hän antoi yksityistunteja maalaamisessa noin kymmenen vuoden ajan.


title: Tarhakimalainen

text: Tarhakimalainen ("Bombus hortorum") on kimalaisten sukuun kuuluva mesipistiäislaji.


title: Tarhakimalainen

text: Tarhakimalainen on musta, mutta keskiruumiin etu- ja takaosa sekä koko takaruumiin tyviosa ovat laajalti kirkkaan keltaiset. Lisäksi takaruumiin kärki on valkoinen. Pää on hyvin pitkulainen ja imukärsä kimalaisen kokoon nähden erittäin pitkä, jopa yli 20 mm. Koiraat eroavat kuningattarista ja työläisistä pitempien tuntosarvien perusteella. Lentäessään kukasta kukkaan tarhakimalainen pitää pitkää imukärsäänsä ojennettuna. Koko 10–22 mm.


title: Tarhakimalainen

text: Tarhakimalaista tavataan lähes koko Manner-Euroopan poikki Anatolian pohjoisosiin ja idässä koko Siperiaan. Pohjois-Afrikassa sitä ei tavata. Myös Euroopassa se puuttuu Azoreilta, useimmilta Välimeren saarilta sekä pohjoiselta tundralta. Laji on tavattu Islannista, jonne se lienee levinnyt ihmisen toimesta. Se on myös viety Uuteen-Seelantiin 1880-luvulla.. Suomessa tarhakimalainen esiintyy koko maassa ollen etelässä melko yleinen mutta harvinaistuu pohjoista kohti.


title: Tarhakimalainen

text: Tarhakimalainen viihtyy puistoissa, puutarhoissa ja sekametsissä. Kuningatar perustaa pesän usein puun juurakkoon tai kiven alle, lähelle maanpintaa. Erittäin pitkän imukärsänsä vuoksi tarhakimalainen pystyy vierailemaan pitkätorvisissa kukissa, joiden meteen muut hyönteiset eivät pääse helposti käsiksi. Se on puna-apilan tärkeimpiä pölyttäjiä. Koiraat houkuttelevat nuoria, parittelemattomia kuningattaria luokseen merkiten puiden ja pensaiden oksia tuottamallaan feromonilla.


title: SN 393

text: SN 393 on tähtitieteilijöiden nykyisin käyttämä merkintä kiinalaisissa lähteissä mainitulle, vuonna 393 havaitulle kohteelle, joka todennäköisesti oli supernova. Kiinalainen historioitsija Shen Yue mainitsi Sòng Shū -teoksessaan, että keisari Xiaowun hallitsijakauden 18. vuotena Wěin asterismissa tuli vuoden toisena kuukautena näkyviin "vierastähti", joka katosi näkyvistä saman vuoden yhdeksännen kuukauden aikana. Mainitun vuoden toinen kuukausi kiinalaisessa kalenterissa vastasi juliaanisessa kalenterissa aikaa 27. helmikuuta – 28. maaliskuuta 393 ja yhdeksäs kuukausi aikaa 22. lokakuuta – 19. marraskuuta 393. Keilan muotoinen asterismi nimeltä "Wěi" käsitti nykyisen Skorpionin tähdistön "pyrstön" tähdet ε, μ, ζ, η, θ, ι, κ, λ ja ν. Viesrastähden näennäisen magnitudin on arveltu olleen noin −1, ja kun se oli näkyvissä noin kahdeksan kuukauden ajan, sen on päätelty olleen supernova.


title: SN 393

text: Vuoteen 1975 saakka niiden havaintojen, jotka kiinalaiset olivat tehneet helmi- ja maaliskuussa 393, katsottiin viittaavaan kirkkaaseen novaan, jolla oli toissijainen maksimi. Tuolloin sillä alueella, jossa SN 393 oli nähty, tunnettiin vain seitsemän kohdetta, joita voitiin pitää mahdollisina supernovajäänteinä. Koska kohteen magnitudin voitiin arvella olleen –1 ja sijainneen noin 10 000 parsekin eli 31 000 valovuoden päässä, näistäkin kohteista neljästä voitiin päätellä, että mikään niistä ei ainakaan voinut olla vuoden 393 supernovan jäänne. Myöskään G350.0-1.8 ei voinut tulla kysymykseen, sillä sen laajenemisvauhti viittasi siihen, että se oli räjähtänyt supernovana jo 8 000 vuotta sitten. Jäljelle jääneet kaksi kohdetta, G348.5+0.1 ja G348.7+0.3, olivat molemmat vaaditulla noin 10 000 parsekin etäisyydellä ja niiden iäksi voitiin arvioida noin 1 500 vuotta. Vaikutti kuitenkin epätodennäköiseltä, että ne olisivat supernovina näkyneet kahdeksan kuukauden ajan, varsinkin kun ne olivat runsaasti kosmista pölyä sisältävällä galaktisen tason alueella.


title: SN 393

text:
Vuonna 1996 ROSATin All Sky Survey-hankkeessa läheltä löydettiin vielä yksi supernovajäänne, RX J1713.7-3946, joka kaksi vuotta myöhemmin voitiin aikaisempia suuremmalla todennäköisyydellä yhdistää vuoden 393 supernovaan.
Vuonna 1999 tehdyt havainnot viittasivat siihen, että tämä jäänne liittyisi H II -alueeseen G347.611 +0.204, jonka etäisyys on noin 6000 parsekia (20 000 valovuotta), mutta kun vuonna 2003 tutkittiin laajenevan jäänteen ja läheisen molekyylipilven välistä vuorovaikutusta, etäisyyden voitiin päätellä olleen vain 1000 parsekia (runsaat 3000 valovuotta). Vuonna 2004 tehty mittaukset röntgensäteilystä sekä neutraalin vedyn absorboitumisesta kohteen ja Maan välissä olevaan aineeseen vahvistivat tämän lyhemmän etäisyyden ja osoittivat samalla, että supernovajäänteen halkaisija on noin 20 parsekia (65 valovutta), sillä sen näennäinen kulmaläpimitta on noin 1.2°.


title: SN 393

text: Havainnot supernovajäänteestä RX J1713.7-3946 viittaavat siihen, että SN 393 on ollut joko tyypin II tai tyypin Ib supernova. Räjähtäneen tähden massa oli vähintään 15 kertaa Auringon massan suuruinen, ja sen räjähtäessä vapautui energiaa noin 1,3 · 10 joulea, samalla kuin kolmen Auringon massan suuruinen määrä ainetta purkautui ympäröivään avaruuteen.


title: Wild Wild Wonderland

text: Wild Wild Wonderland on Saara Aallon viides studioalbumi, joka julkaistiin 27. huhtikuuta 2018. Ensimmäisellä listaviikollaan albumi nousi Suomen virallisen albumilistan toiseksi.


title: Wild Wild Wonderland

text: Albumin kolmella ensimmäisellä singlellä (”Monsters”, ”Domino”, ”Queens”) Aalto kilpaili Uuden Musiikin Kilpailussa maaliskuussa 2018. Äänestyksen voitti ”Monsters”-kappale, jolla Aalto edusti Suomea Eurovision laulukilpailussa toukokuussa 2018.


title: Maria Leopoldina (Brasilia)

text: Maria Leopoldina (22. tammikuuta 1797 – 11. joulukuuta 1826) oli Habsburgien hallitsijasukuun kuulunut Itävallan arkkiherttuatar, josta tuli Pedro I:n puolisona Brasilian keisarinna ja Portugalin kuningatar.


title: Maria Leopoldina (Brasilia)

text: Marian vanhemmat olivat Frans I ja Maria Teresa. Hän sai hyvän koulutuksen, oli taitava kuvataiteissa ja osoitti kiinnotusta luonnontieteisiin. Hän meni naimisiin portugalilaisen prinssin kanssa edustajan välityksellä vuonna 1817 ja matkusti sitten aviomiehensä luokse Brasiliaan, mihin tämä oli paennut Napoleonin joukkoja. Aviomies osoittautui komeaksi mutta oppimattomksi, ja oli pettynyt kun Maria Leopoldina ei ollut kaunis. Pariskunta viihtyi kuitenkin yhdessä. Vuonna 1819 syntyi tytär Maria II, josta tuli Portugalin hallitsija. Lapsia syntyi lisää lähes joka vuosi. Vuonna 1825 syntyi Pedro II, joka seurasi isäänsä Portugalin hallitsijana. Maria Leopoldina kuoli keskenmenoon vuonna 1826.


title: Dejana Radanović

text: Dejana Radanović (s. 14. toukokuuta 1996) on serbialainen tennispelaaja. Hän on sijoittunut parhaimmillaan kaksinpelissä WTA-listan sijalle 246 syyskuussa 2017. Hän on voittanut urallaan kuusi ITF-turnausta kaksinpelissä.


title: Dejana Radanović

text: Radanović edusti Serbiaa Fed Cupissa ensimmäisen kerran vuonna 2017.


title: Kartanokimalainen

text: Kartanokimalainen ("Bombus hypnorum") on kimalaisten sukuun kuuluva mesipistiäislaji. Muista kimalaislajeista poiketen se pesii usein rakennuksissa.


title: Kartanokimalainen

text: Kartanokimalainen on musta kimalaislaji, jonka keskiruumin selkäpuoli on kokonaan oranssinruskea ja takaruumin kärki kirkkaanvalkoinen. Ruskeaa väriä on etenkin koiraalla myös takaruumiin tyvessä sekä pään etuosassa. Ruumiin pituus 11–20 mm.


title: Kartanokimalainen

text: Kartanokimalaista tavataan suuressa osassa Eurooppaa. Se puuttuu Välimeren ympäristöstä. Brittein saarilta laji tavattiin ensimmäisen kerran vuonna 2001 ja on levinnyt siellä hyvin nopeasti ollen paikoitellen jo yleinen. Laji tavattiin Islannista ensimmäisen kerran vuonna 2008 ja sen odotetaan leviävän sielläkin nopeasti. Suomessa se esiintyy koko maassa, mutta harvinaistuu pohjoista kohti.


title: Kartanokimalainen

text: Kun kimalaispesät yleensä ovat maan alla, kartanokimalainen pesii puunkoloihin ja rakennuksiin, mihin se nimikin monilla kielillä viittaa. Se kelpuuttaa pesäpaikaksi myös linnunpöntöt ja pystyy häätämään sinne jo asettuneen pikkulinnun. Pesän sisäänkäynti on ulkokautta, mutta asuinrakennuksissa sijaitsevista pesistä kimalaisia eksyy usein sisätiloihinkin. Pesät ovat monesti suuria. Yhdessä pesässä saattaa olla jopa 400 työläistä. Laji on kimalaiseksi aggressiivinen ja yhdyskunta puolustaa pesää tarvittaessa kiivaasti..


title: Kartanokimalainen

text: Lajin ominta ympäristöä ovat niityt ja kedot sekä kaupunkiympäristöt. Lyhyen imukärsänsä vuoksi kartanokimalainen ei pääse käsiksi pitkätorvisten kukkien meteen. Se on kuitenkin monien puutarhakasvien keskeinen pölyttäjä.


title: Maria Leopoldine

text: Maria Leopoldine (1632–1649) oli Habsburg-suvun itävaltalaiseen haaraan kuulunut prinsessa, josta tuli serkkunsa Ferdinand III:n toisena puolisona Pyhän saksalais-roomalaisen keisarikunnan keisarinna, Böömin ja Unkarin kuningatar. Hän kuoli 13 uukautta häiden jälkeen synnytyksen komplikaatioihin.


title: 12 tuolia

text: 12 tuolia ("Dvenadtsat stuljev") on Leonid Gaidain ohjaama neuvostoliittolainen komediaelokuva vuodelta 1971. Sen käsikirjoituksen laativat yhdessä ohjaaja ja Vladlen Bahnov, ja tarina perustuu Ilja Ilfin ja Jevgeni Petrovin veijariromaaniin "Kaksitoista tuolia". Pääosia näyttelevät Sergei Filippov ja Artšil Gomiašvili.


title: 12 tuolia

text: Yli kaksi ja puoli tuntia kestävä farssimainen, mykkäelokuvankin keinoja käyttävä tarina kertoo 1920-luvun Neuvostoliitossa elävästä huijari Ostap Benderistä, joka pettää ihmisiä hyötyäkseen. Entinen aatelismies Vorobjaninov kuulee anoppinsa piilottaneen sukunsa omistamia jalokiviä bolševikeiltä yhteen kahdestatoista ruokasalin tuolista. Tuolit on myyty pois, ja niin Vorobjaninov pestaa huijari Benderin kanssaan etsimään tuota yhtä tuolia.


title: 12 tuolia

text: Elokuvasta tuli valtavan suosittu kotimaassaan Neuvostoliitossa, ja siitä on jäänyt kansan suussa elämään monta repliikkiä. Suomessa "12 tuolia" tuotiin ensi-iltaan 10. maaliskuuta 1972 ja se sai 12 674 teatterikatsojaa, millä se sijoittuu ensi-iltavuotensa 282 uutuuselokuvasta sijalle 153. Vuoden 1988 televisioesityksen alla "Helsingin Sanomien" Mikael Fränti pitää elokuvaa hersyvänä veijaritarinana ja hyvänä satiirina ahneudesta, mutta sanoo ohjaaja Gaidain sortuvan hänelle ominaiseen tyypittelyyn, liioitteluun ja kikkailuun. Fränti moittii myös elokuvan liiallista pituutta.


title: 12 tuolia

text: Yhdysvaltalainen komediaohjaaja Mel Brooks teki "Kaksitoista tuolia" -romaanista vain vuotta Gaidaita aiemmin elokuvasovituksen "12 pallia eli kevät koittaa anopille" (1970).


title: Olga Danilović

text: Olga Danilović (s. 23. tammikuuta 2001 Belgrad) on serbialainen tennispelaaja. Hän on sijoittunut parhaimmillaan kaksinpelissä WTA-listan sijalle 253 huhtikuussa 2018. Hän on voittanut urallaan kolme ITF-turnausta kaksinpelissä. Junioreiden maailmanlistalla hän on ollut parhaimmillaan viidentenä tammikuussa 2018.


title: Olga Danilović

text: Danilović edusti Serbiaa Fed Cupissa ensimmäisen kerran vuonna 2018. Danilović on voittanut kolme Grand Slam -nelinpeliturnausta junioreiden puolella: Ranskan avoimet 2016 Paula Arias Manjónin kanssa, Wimbledonin 2017 Kaja Juvanin kanssa ja Yhdysvaltain avoimet 2017 Marta Kostjukin kanssa.


title: Luettelo Kostajista

text: Kostajat on supersankareista koostuva fiktiivinen supersankarijoukko, jonka seikkailuja julkaisee Marvel Comics. Lehtinumerot viittaavat alkuperäisiin Yhdysvalloissa julkaistuihin lehtiin.


title: Luettelo Kostajista

text: Artikkeli on keskeneräinen.


title: Polina Seronosova

text: Polina Seronosova (s. 22. tammikuuta 1993) on valkovenäläinen maastohiihtäjä.


title: Polina Seronosova

text: Lahden MM-kilpailuissa 2017 Serosonova sijoittui parisprintissä 11:nneksi, vapaan hiihtotavan sprintissä 41:nneksi ja 10 kilometrin perinteisen hiihtotavan kilpailussa 52:nneksi. Serosonova osallistui Pyeongchangin olympialaisiin 2018, missä hän sijoittui viestijoukkueen mukana 14:nneksi, parisprintissä 16:nneksi, 30 kilometrin perinteisen hiihtotavan yhteislähtökilpailussa 40:nneksi, perinteisen hiihtotavan sprintissä 41:nneksi, 15 kilometrin yhdistelmäkilpailussa 46:nneksi ja 10 kilometrin vapaan hiihtotavan kilpailussa 48:nneksi.


title: Polina Seronosova

text: Maastohiihdon maailmancupissa Serosonova kilpaili ensimmäisen kerran Davosissa joulukuussa 2016. Ensimmäiset maailmancupin pisteensä hän saavutti Pyeongchangissa helmikuussa 2017 oltuaan perinteisen hiihtotavan sprintissä 23:s. Se on myös toistaiseksi hänen paras sijoituksensa maailmancupissa.


title: Francine Van Hove

text: Francine Van Hove, alkujaan van Nieuwenhove, (s. 5. toukokuuta 1942 Saint-Mandé Ranska) on ranskalainen taidemaalari.


title: Francine Van Hove

text: Van Hove opiskeli ensin kuvaamataidon opettajaksi ja työskenteli yhden lukuvuoden tyttökoulussa Strasbourgissa. Lukuvuoden päätyttyä hän lähti takaisin Pariisiin, missä hän on asunut vuodesta 1964.